«Ёзувчига айланган ўзбекистонликлар» - Уч илдиз\nВиртуал қабулхона бир йиллигига сўровнома\nЎзбекистон Республикаси Президенти виртуал қабулхонаси ишга туширилганига бир йил тўлди. Роппа-роса бир йил муқаддам pm.gov.uz сайти ишга туширилган, аҳолидан тўғридан-тўғри Президентга мурожаатлар қабул қилиниб, уларни қийнаётган муаммолар ҳал қилина бошланди.\nЖорий йилнинг «Халқ билан мулоқот ва инсон манфаатлари йили» деб аталишида ҳам ушбу виртуал қабулхонанинг тутган ўрни беқиёс. Чунки, халқ билан тўғридан-тўғри мулоқотни йўлга қўйиш, давлат органларининг халқ билан яқиндан ишлаш механизмини шакллантиришда аҳолидан келиб тушаётган мурожаатлар салмоғи муҳим аҳамият касб этди. Барча шаҳар ва туманларда Халқ қабулхоналари очилди. Виртуал қабулхонага келиб тушган мурожаатлар ҳам Халқ қабулхоналари орқали ўз ечимини топиб келмоқда.\n«Виртуал ҳамда Халқ қабулхоналарига келиб тушаётган электрон, ёзма ва оғзаки мурожаатлар, таклиф ҳамда шикоятларга фақатгина жавоб қайтарилмасдан, уларда кўтарилган муаммоларни ҳал этиш тизимли таҳлил жараёнида умумлаштирилмоқда. Дейлик, бир хил масалада минглаб одамлар мурожаат қилаётган бўлса, улар атрофлича ўрганилиб, тегишли таклифлар ишлаб чиқилмоқда. Пировардида давлат даражасида қарорлар қабул қилишга асос яратилмоқда.\nПрезидентнинг виртуал қабулхонасига йил давомида 1,2 миллиондан ортиқ мурожаатлар келиб тушди. Бу ўзбекистонликларнинг давлат раҳбари ҳамда янги институтга бўлган юксак ишончини кўрсатмоқда. Бинобарин, Виртуал қабулхона аллақачон аҳоли муаммоларини амалда ҳал қилишга қодир бўлган механизмга айланиб улгурди», — деб ёзади «Халқ сўзи» газетаси бош муҳаррири Ўткир Раҳмат ўз мақоласида.\nБироқ, таҳририятимизга келаётган айрим шикоят ва мурожаатларда кўриниб турибдики, муаммолар виртуал қабулхонага мурожаат этилганидан сўнг ҳам ҳал этилмаган, эътиборсиз қолдирилган вазиятлар юз бермоқда. Бизга билдиришларича, ҳозир айрим ҳолларда виртуал қабулхонага юборилган мурожаат аввалгидек тепадан туриб ҳал этилмасдан мурожаат қилинган манзилнинг ўзига юборилмоқда. Муаммони ҳал этишга масъул бўлган айрим амалдорлар уни ечмасдан, виртуал қабулхонага келиштириб жавоб ёзиб, ёпиғлиқ қозонни ёпиғлиғича қолдиришнинг ҳадисини олиб бўлишган кўринади.\nБиз KUN.UZ сайтининг «Телеграм» каналида бу борада сўров ўтказдик. Ўқувчиларимизга қуйидаги савол билан мурожаат қилдик:\nЎзбекистон Республикаси президенти Виртуал қабулхонаси ташкил қилинганига бир йил тўлди. Унинг фаолиятидан қониқиш ҳосил қиляпсизми?\nУшбу сўровномамизда 4959 нафар мухлисимиз иштирок этган ва жавоб вариантлари қуйидагича танланган:\nБилмадим. Ҳозиргача ишим тушгани йўқ – 3 мингдан зиёд киши (ёки 56 фоиз)\nБошида яхши эди, ҳозир шунчаки расмиятчилик учун бўлиб қолган – мингдан зиёд киши (ёки 22 фоиз)\nЙўқ, кўнглим тўлмаяпти – 538 киши (ёки 11 фоиз)\nҲа, муаммоларимни шу орқали ҳал қилдим – 536 киши (ёки 11 фоиз)\nКўриниб турибдики, сўралганларнинг ярмидан кўпи виртуал қабулхонага ҳеч қачон мурожаат қилишмаган. 11 фоиз фуқаролар мурожаат қилиб, ўз муаммоларининг ижобий ечим топишига эришишган бўлса, яна шунча фоиз одам виртуал қабулхона ишидан қониқмаётганини баён қилган. 22 фоиз мухлислар виртуал қабулхонанинг бошланишидаги ишлаши ҳозирги аҳволдан яхшироқ бўлганини тасдиқлаган. Мухтасар қилиб тушунтирилса, 9 кишидан бири «портал»га ёзиб, ўз муаммосини ҳал қилган, бири ҳал қилолмаган, 2 киши «портал» ҳозирга кўра, аввал бошда яхшироқ ишларди, деб ҳисоблайди, 5 киши эса ҳеч қачон мурожаат қилмаган.\nХулоса қилинса, мурожаат қилинганларнинг тўртдан уч қисми виртуал қабулхонага мурожаат орқали жамиятимиздаги муаммо ва камчиликларни бартараф этиш мумкинлигини тан олиб турибди. Фақат ўтган 1 йил давомида уни бошқараётганлар ишида сустлашиш кузатилаётгани, масъуллар ўз ишига панжа орасидан қарай бошлашганини англаш мумкин. Буни таҳририятимизга келган хат ва мурожаатлардан ҳам кўрсатиб турибди. Чунки, уларнинг кўпчилигида мухлисларимиз «портал»га ҳам мурожаат қилиб, ўз муаммосига ечим топмаётганинини баён қилишмоқда.\nШу ўринда яна бир фикр ва таклиф: фуқаролар билан гаплашганимизда жойлардаги Халқ қабулхоналарига ҳуқуқ-тартибот органларида ишлаган собиқ амалдорларнинг раис қилиниши ҳам унчалик тўғри қарор бўлмаганини айтишяпти. Суд, прокуратура, милиция тизимида ишлаган собиқ амалдорлар мурожаатчиларни қўрқитиш, тазйиқ ўтказиш, аризасини қабул қилмаслик, муаммоси ҳал бўлмаса-да, «ҳал қилинди», дея мажбуран тилхат ёздириб олиш билан машғул бўлишгани борасида ҳам хабарлар учраётгани кишини ташвишлантирмасдан қўймайди. Президентимизнинг бу ташаббусни илгари суришдан мақсади бошқача бўлгани аниқ — халқнинг дардига қулоқ тутиш, уларни қийнаётган муаммоларни ҳал этиш учун очилмаганмиди виртуал қабулхона ва бу даргоҳлар?\nФуқароларнинг мурожаатлари билан ишлашга ўзини «Президент командасиданман» дейдиган, қони қайноқ, серғайрат ёшларимиз ҳам жалб қилиниши бу борадаги ишларнинг самарадорлигини оширишга хизмат қилган бўларди.\nЯна, виртуал қабулхонага қилинган мурожаатлар бўйича олиб борилаётган чораларни шаффофлаштириш ҳам унинг самарадорлигини каррасига оширган бўлар эди. Айниқса, коллектив мурожаатлар бўйича жамоатчилик назорати юзага келган бўлар эди. Йўқса, қилинган мурожаатлар ишчи гуруҳ томонидан ўтказиб берилган амалдорларнинг кабинетларида бюрократия ботқоғига ботиб, муаммолар ойлаб ҳал қилинмасдан қолиб кетишига, фуқароларда «портал»га ишончсизлик юзага келишига сабаб бўлаверади.\nNext story Уйғониш даври келди\nPrevious story Журналист коррупцияга қарши курашдан четда турибди. Нега?


декабр 26, 2017 15:05 Asia/Tashkent\nГиёҳвандлик моддалари асрлар оша турли жамиятларда, турли хил шаклларда ривожланиб келмоқда. Айтиш мумкинким гиёҳвандлик моддалар ва унинг мамлакатларда фойдаланиш мавзӯси тарихий илдизга эгадир. Келгуси дастурларимизда бу ҳақда сиз билан сӯҳбат қилишимизга қӯшимча бу офат нима учун ва қандай тарқалгани ва унинг келажакда қандай вазъиятда бӯлишини таҳлил этамиз.\nМавжуд маълумотларга кӯра гиёҳвандлик моддалари билан башариятнинг танишиши собиқаси милоддан олдинги 4 минг йилга бориб тарқалади. Милодий биринчи асрда яшаб фаъолият олиб борган румлик донишманд Плин опиум номи билан бу модданинг шарбатини ишлаб чиқарган биринчи шахслардан эди. Опиум - "opos "-сӯзидан олинган бӯлиб санскрит тилидаги "AHIPENA "яьни шарбат, шира маъносини англатади.\nДастлаб гиёҳвандлик моддалари дори -дармон сифатида ишлатиларди. Замон утиши билан гиёҳванд моддаларнинг турли шаклдан фойдаланиш аста -секинлик билан тиббий ва фармацефтика ҳудудларидан чиқиб эндиликда дунё жамиятининг катта бир муаммосига айланиб қолган. Бу гиёҳванд модда 20 асрда кенг куламда дунёнинг барча бурчакларида ривож -равнақ топтди. Шу билан бирга жамиятнинг барча қатламлари орасида тарқалди. Гиёҳванд моддаларнинг кенг тарқалиши гиёҳвандлик моддасининг масаласи халқаро ташкилотлар ва давлатларнинг кенг аҳамият қаратиши ва гиёҳванд моддаларни кантрабанда қилиш ва бу моддаларни сӯистеъмол қилиш билан қарши кураш олиб бориш назоратчиси халқаро конвенсияси дунё давлатлари ва БМТ -нинг дастурларини гиёҳвандлик моддаларига гирифтор бӯлганларни даволаш, бу моддаларни ноқонуний равишда кантрабанда қилиш, ҳамда бу муаммо билан қарши кураш олиб боришга ундаши сабабига айланди.\nБМТ -нинг халқаро сайъ -ҳаракатлар дастури гиёҳвандлик моддаларни "ёмон офат " деб тавсиф бериб бу муаммо билан қарши курашиш учун барча мамлакатларни даъват этди. Гиёҳвандликка қарши курашни кучайтириш мақсадида Бирлашган Миллатлар Ташкилоти (БМТ) томонидан «Наркотик моддалар тўғрисида», «Психотроп моддалар тўғрисида» ҳамда «Гиёҳвандлик воситалари ва психотроп моддаларнинг ноқонуний айланишига қарши кураш тўғрисида»ги конвенциялар қабул қилиниб, 1987 йил 7 декабрдаги 47/112-сонли резолюциясига кўра 26 июнь – Халқаро наркотик моддаларни суиистеъмол қилиш ва уларнинг ноқонуний айланишига қарши кураш куни деб эълон қилинган. Айтиш жоизки, бунда гиёҳвандликка қарши курашиш бўйича халқаро конференцияда илгари сурилган наркоманиядан холи жамият қуриш йўлида дунё ҳамжамиятини бирлаштириш ғояси муҳим ўрин тутади.\nХалқаро ташкилотлар бугунги кунда афъюн маҳсулотларидан дунё халқини нажот бериш учун ӯз фаъолиятларини кучайтиришмоқда. Аммо дунё жамоатчилигининг амалга ошираётган сайъ -ҳаракатларига қарамасдан гиёҳвандлик моддаларни халқаро кантрабанда қилиш янада кенг ривожланиб бунга қарши мамлакатларнинг амалга оширган миллий ҳаракатлари натижасиз қолмоқда.\nБугунги кунда гиёҳванд моддалар тӯртта глобал муаммо ва ноқонуний тижоратнинг энг кӯп даромад келтирувчи манбаига айланган. Шунинг учун бу муаммо билан қарши кураш олиб бориш умумжаҳон бир азм иродага эҳтиёж сезади. Дунёда гиёҳванд моддаларни истеъмол қилиш жараён ва тенденцияларига бир назар ташланса шу нарса намоён бӯладики гиёҳванд моддалардан келиб чиққан ӯлимлар кӯпинча Шимолий Америкада юзага келмоқда. Бу минтақада ҳар бир миллион нафар кишининг эвазига 164 нафар гиёҳвандлик моддалардан ӯз жонларидан айрилишмоқда.\nШимолий Амеркадан кейин Африка ва Океания қитъалари кейинги ӯринни эгаллайди. Бир неча йиллар олдин героин гашиш, тарёк ва опиум шакллари ҳақида маълумотлар маълум эди. Аммо аста -секинлик билан опиум ва гиёҳванд моддаларининг оиласидан бӯлган кокаиндан ишлаб чиқарилган моддалар истеъмол қилиш бозорига кириб келди. Бу маҳсулотларнинг ҳар бирини истеъмол қилиш таскин бериш таъсирига эга бӯлиш ва оғриқни вақтинчалик бартараф этишига қӯшимча руҳий ва психологик сунъий хурсандчилик ҳолатларини ижод этади.\nБугунги кунда гиёҳвандлик моддаларни истеъмол этишининг тарқалиши жаҳонда саноатда ишлаб чиқарилган моддаларнинг етказиб бериш муаммоси саналади. Афсуски ҳар йили бу масала истеъмолчиларнинг ортиши ва бу моддаларни кантрабанда қилиш ва уни осонлик билан ишлаб чиқаришнинг сабабига айланмоқда. Гиёҳвандлик моддаларни кантрабанда қиладиган шахслар жамиятда гиёҳвандлик моддаларга берилиб кетиш пайига бӯлишади.\nГиёҳвандликнинг жамиятга зарарлари беҳад кўпдир. Унга мубтало бўлган кимсада аввало ўзига, сўнг оиласи, касби ёки ўқишига нисбатан қизиқиш қолмайди. Айниқса, ишлаб чиқариш ва тараққиётнинг асосий кучи бўлмиш ёш авлоднинг гиёҳвандликнинг биринчи навбатдаги қуpбони бўлиши жуда ҳам ачинарли ҳолдир.\nБу оғунинг салбий оқибатлари фақат шахс ёки жамиятга эмас, балки бориб-бориб бутун мамлакатнинг тараққиётига пyтyp етказиши, сиёсий тузум ва қонунчиликнинг издан чиқишига ҳам сабаб бўлиши мумкин.\nЎзбекистонда коронавирусга чалинганлар сони 3554 тага етди\nVideo | Туркия масофа сақлаган ҳолда жума намозларини адо этишга рухсат берди (Видео)\nНью-йорк штати ҳокими: коронавирус ва эътирозлар АҚШда тенгизлик муаммоларини фош этди


Кунига 50 доллар сарфлаб дунёнинг ярмини айланиб чиққан сайёҳдан 4 маслаҳат\n16:26 / 17.09.2016\nИнсонлар саёҳат қилишдан бош тортишларининг асосий сабабларидан бири - маблағ етишмаслиги. Аксарият инсонлар бунинг учун жуда кўп маблағ талаб этилади, деган фикрдалар, бироқ машҳур сайёҳ Мэттью Кепнеснинг тажрибаси бундай эмаслигини исботлайди.\n"Кўчманчи Мэтт" номи билан танилган Мэттью Кепнес - америкалик сайёҳ, бир неча бестселлерлар муаллифи, блогер. New York Times, CNN, National Geographic, Huffington Post, The Wall Street Journal ва BBC нашрларида мақолалари чиққан.\nУ 10 йил аввал зерикарли котиблик касбини ташлаб, дунё бўйлаб саёҳатга йўл олганди. Ўшандан бери Мэтт деярли 80 мамлакатда бўлди ва профессионал саёҳатчига айланди. Эндиликда у ўз тажриба ва кўникмаларини бошқалар билан бўлишмоқда. Унинг янги китоби "Қандай қилиб кунига 50 доллар сарфлаб дунё бўйлаб саёҳат қилиш мумкин" деб номланган. Қуйида ушбу китобдан келтирилган тавсиялар билан бўлишамиз.\n1. Чипта ва меҳмонхоналарни жуда эрта банд қилманг\nАксарият ёш сайёҳлар чипта ва меҳмонхоналарни қанчалик эрта банд қилсанг, шунчалик арзонга тушади, деб ўйлашади, бироқ бу қоида ҳар доим ҳам иш беравермайди. Мэттью Кепнес авиачипталарни жўнашдан 3-4 ой олдин буюртма қилишни тавсия қилмайди. Агар сиз круиз ёки пакет тур режалаштирган бўлсангиз, у ҳолда охирги дақиқаларгача кутиш керак.\n"Сайёҳлик компаниялари барча жойларни тўлдириб, йўлланмаларни сотиши керак, шу боис улар баъзан мисли кўрилмаган нархлар таклиф этишади".\n2. Сайёҳлик жойлари яқинида овқатланманг\nАксарият сайёҳлар машҳур обидалар ёки диққатга сазовор жойлар яқинида ҳаракатланишади. Бу ерда одатда ўзига хос экзотика билан сайёҳлар эътиборини жалб қилувчи кўплаб ресторанлар ва кафелар жойлашган бўлади.\nҲеч қачон ана шундай жойларда тамадди қилманг! Бадавлат мижозлар оқими бундай масканлар ходимларни ўргатиб қўяди ва айнитади, бу эса таомлар сифати ҳамда нархига салбий таъсир кўрсатади. Бой-бадавлат сайёҳлар таомларни шундайлигича еяверса, бундан ортиқ ҳаракатга не ҳожат?!\nБироз юриб, маҳаллий аҳоли овқатланаётган жойларга киринг. Бу ерларда сизларни ҳақиқатдан ҳам мазали таомлар билан сийлашади, уларнинг нархи эса сайёҳларга мўлжалланган тамаддихоналардан анча арзонлиги билан сизни ҳайратлантириши ҳам мумкин.\n3. Бир неча тилда ёзилган ёрқин менюларни четлаб ўтинг\n"Тамаддихонага кириб, бир неча тилда ёзилган ёрқин менюни кўрдингизми, бу сайёҳлар учун "қопқон" эканини тушунишингиз керак. Бундай жойдан чиқиб кетинг!", - дейди Мэттью Кепнес. Мазкур ҳудудда қайси кафе ва ресторанлар машҳурлигини билиш учун Yelp, Foursquare ёки OpenRice сайтларига кириб кўринг.\n4. Маҳаллий ташувчиларни изланг\nЧипталарни қидириш глобал тизимини қўллаш яхши ғоя, албатта, бироқ у билан чекланиб қолманг. Google Flights, Skyscanner ва Momondo жуда ҳам кўп авиакомпаниялар ҳақида маълумотларга эга, лекин бу ҳаммаси эмас.\nАгар минимал нарх бўйича парвоз қилиш керак бўлса, у ҳолда маҳаллий авиакомпания ва лоукастерлар сайтини излаб кўринг. Улар баъзан бозорнинг йирик ўйинчиларидан анча ҳамёнбоп нархларни таклиф қилишади.


Дунё ва охират саодати нимада? - Hidoyat.uz\nАсосий саҳифа Мақолалар Дунё ва охират саодати нимада?\nАбу Ҳурайра розияллоҳу анҳу ривоят қилади: «Бир киши Набий алайҳиссаломга: “Менга насиҳат қилинг”, деди. Набий алайҳиссалом: “Ғазаб қилма!” дедилар. Ҳалиги одам илтимосини бир неча бор такрорлади. Расулуллоҳ соллаллоҳу алайҳи ва саллам: “Ғазаб қилма!” дедилар». (Имом Бухорий ривояти).\nСаҳоба жаннатга кириш учун бундан-да аниқроқ кўрсатма олмоқчи бўлди. Бироқ у ҳар гал “Насиҳат қилинг”, деганида, “Ғазаб қилма!” насиҳатини эшитди. Бу ибора ҳақиқатда ҳам яхшиликка дахлдор, ёмонликка тўсиқдир.\nЖаннатдан умидвор ҳар бир мўмин ўзини ғазаб ҳукмига топшириб қўймаслиги керак. Чунки бу иллатга берилиб ҳаром ишларга қўл уриши мумкин. Ғазабни ютиш ҳамда авф этиш тақводор ва комил имонлиларнинг сифати. Бунинг учун эса улуғ мукофот бор: “Раббингиздан (бўлувчи) мағфиратга ва кенглиги осмонлару Ерга тенг, тақводорлар учун тайёрлаб қўйилган жаннат сари (солиҳ амаллар қилиш билан) шошилингиз! Улар (мазкур тақводорлар) фаровонлик ва танглик кунларида ҳам хайр-cадақа қиладиган, ғазабларини ютадиган, одамларни (хато ва камчиликларини) афв этадиганлардир. Аллоҳ эзгулик қилувчиларни севар” (Оли Имрон сураси, 133–134-оятлар).\nҒазабга тез берилувчи кишилар гарчи соғлом ва бақувват бўлишса-да, заиф ҳисобланишади. Ушбу ҳақиқатни ҳадиси шариф баён этган: “Кучли деб ҳаммани енгадиган кишига айтилмайди. Ғазабланган пайтда ўзини қўлга ололган одам кучлидир!” (Имом Бухорий ва Имом Муслим ривояти).\nҒазаб инсонга жисмий, моддий, хулқий, маънавий, руҳий, диний йўқотишлар каби зарарларни етказади. Жаҳлга минган кишининг ранги ўзгаради, қони қайнайди, томирлари бўртади, бармоқлари қалтирай бошлайди. Ҳаракатларидан маъно кетиб, оғзидан ҳақоратли сўзлар чиқа бошлайди. Баъзан куфр сўзларни ҳам айтиб юбориши мумкин. Устига-устак, унинг жоҳилона хатти-ҳаракати туфайли молу жонига зиён-заҳмат етади.\nҒазаб қалбларда нафрат уйғотади, ўзгалар мусибатидан қувонтиради. Натижада одамлар орасига зулм оралайди. Яқинлар, ёру дўст ораси бузилади. Ҳаёт издан чиқади.\nКиши ғазаб устида қилган ишига ҳам жавоб беради. Масалан, бировнинг нарсасига зиён етказиб қўйса, тўлайди. Ғазаб пайтида бир жонни қасддан ўлдирса, қонун олдида жавоб беради. Оғзидан куфр калимаси чиқса, муртад, яъни диндан қайтган бўлади. Ичган қасами ҳам ўтади. Яъни дарғазаблик унинг учун узр бўлолмайди.\nҒазабланиш ҳар бир инсонга хос хусусият. Мана шундан келиб чиқиб, уламоларимиз Пайғамбаримиз алайҳиссалом “Ғазаб қилма” деган сўзлари билан ғазабланишдан, айниқса ана шу ҳолатга олиб борадиган сабаблардан ҳам сақланишга буюрганлар, деб изоҳлашади. Шу боис ҳам ҳақиқий имон эгаси ғазабни қўзғовчи сабаблардан йироқ юради, уни муолажа этиш учун ёқимсиз феъл-атворлардан ўзини сақлайди.\nҒазабни келтириб чиқарувчи омиллар жуда кўп ва хилма-хил. Кибр, ортиқча ҳазил-мазахлар, талашиб-тортишиш, бировларнинг ишига ўринсиз аралашиш, мол-мулк, мансаб, обрў ортидан қувиш кабилар шулар жумласидан.\nМўмин ушбу иллатдан қутулиш учун сабр, мулойимлик, собитлик, оғир-босиқлик каби гўзал ахлоқларни ўзида шакллантиради. «Зайд ибн Саъна мусулмон бўлишидан олдин Набий алайҳиссалом ҳузурларига келиб, жуда қўполлик билан қарзини сўрайди. Ҳолбуки, қарз муддати ҳали битмаган эди. Зайд мана шу ерда нубувват сифатини кўрди. Пайғамбаримиз алайҳиссаломнинг ҳалимликлари ғазабларидан устун турарди. Жоҳилнинг жаҳли-ғазаби у зотнинг ҳалимликларини оширарди, холос. Набий алайҳиссалом Зайдга табассум қилиб, бағрикенглик билан муомала қилдилар. Умар розияллоҳу анҳу эса уни жеркиб ташлади. Шунда Набий алайҳиссалом Умарга ҳам, Зайдга ҳам таълим бердилар: “Эй Умар! Мен ҳам, у ҳам бошқа нарсага муҳтожроқмиз. Сен мени қарзни чиройли адо этишга, уни эса қарзини яхшилик билан сўрашга чақиргин” (Имом Ибн Ҳиббон, Имом Ҳоким ва Имом Табароний ривояти).\nҒазабланган киши иложи борича ўзини тутиши, кечиримлиликни афзал билиши лозим. Ҳадиси шарифда: “Ғазаб қилишга қодир бўла туриб, ўзини босган бандани Аллоҳ таоло қиёмат куни бутун халойиқ олдида чақиради ва унга истаган ҳурини танлаш ихтиёрини беради”, деб марҳамат қилинган (Имом Аҳмад, Имом Абу Довуд, Имом Термизий ва Имом Ибн Можа ривояти); “Аллоҳ учун ғазабини ютган банданинг ичи имон билан тўлдирилади” (Имом Аҳмад ривояти). Имом Абу Довуд ривоятида: “Аллоҳ уни омонлигу имон билан тўлдиради”, дейилган.\nҒазаби қайнаган киши биринчи навбатда: “Аъузу биллаҳи минаш-шайтонир рожийм” деб, Аллоҳ таолодан паноҳ сўрасин. “Агар сизни шайтоннинг шарри тутса, Аллоҳдан паноҳ сўранг! Албатта У Эшитувчи, Билгувчидир” (Аъроф сураси, 199-оят).\nКейин эса ҳолатини ўзгартириши лозим. Чунки ҳадисда: “Ким ғазабланса, тик турган бўлса, ўтириб олсин. Шунда ҳам ғазаби тарқамаса, ётиб олсин!” дейилган (Имом Аҳмад ва Имом Абу Довуд ривояти). Чунки тик турган киши ғазабланганда бирон нарса қилиб қўйиши мумкин. Ўтирган ёки ётган киши эса бирон ножўя хатти-ҳаракат қилишдан тийилади, ҳолати бунга йўл қўймайди.\nҒазаб келганда сукут сақлаган яхши. Чунки кишининг оғзидан чиқаётган гаплар кўпинча унинг ғазабини оширади ёки афсус-надомат келтиради. Ҳадисда: “Ким ғазабланса, сукут қилсин!” деб уч бора такрорлаган (Имом Аҳмад, Имом Термизий ривояти).\nҒазабни сўндирадиган воситалардан яна бири таҳорат. Ғазаб ҳароратни кўтаради. Сув эса кишини совутиб, асл ҳолига қайтаради. Ҳадиси шарифда: “Билингларки, ғазаб одам боласи қалбида ёниб турган чўғдир!” дейилган (Имом Аҳмад ва Имом Термизий ривояти). Таҳорат ибодатида Аллоҳ таоло зикри мавжуд. Инсондаги ғазабни алангалатиб турувчи шайтон эса ибодат қаршисида ортга чекинади. Ҳадиси шарифда бундай дейилган: “Ғазаб шайтондан. Шайтон эса оловдан яралган. Агар ғазабингиз келса, таҳорат қилинг!” (Имом Аҳмад ва Имом Абу Довуд ривояти).\nИмом Нававийнинг “Шарҳул арбаъийн” асари асосида\nФарҳод ЖЎРАЕВ тайёрлади.


Туркиянинг Диёрбакир шаҳрида истиқомат қилувчи Шахи Тайюрак момонинг ҳозирда 450 нафар эвараси бор. Унинг 7 нафар фарзанди бўлиб, катта ўғли 96 ёшда. Онахоннинг аниқ ёши маълум эмас. Катта ўғлининг айтишича, онаси тахминан 130 ёшларда. Бу ҳақда Muxlis.uz ёзмоқда.\nТуркия Узоқ умр


ЎзА - Чимбойда Бердақ ва Кунхўжа меъмориал мажмуаси қад ростламоқда\n04.06.2018 14:42 Чоп этиш версияси\nҚорақалпоғистон Республикаси Чимбой туманида қорақалпоқ халқининг буюк фарзандлари Бердақ ва Кунхўжа шоирларга рамзий қабр ташкил қилиниб, меъмориал музейи қад ростламоқда.\nАйни пайтда буюк шоирларнинг мақбараларига тамал тоши қўйилиб, кенг кўламли қурилиш ва ободонлаштириш ишлари олиб борилаётир.\n– Ўтмишга қайтиб иш кўриш хайрлидир. Тарихни билиш, уни ўрганиш ва келажак авлодга етказиш бурчимиздир, – дейди Қорақалпоғистон Ёзувчилар уюшмаси раиси Кенесбай Каримов. – Бердақ ва Кунхўжа шоирларнинг рамзий қабри ташкил қилиниб, мақбара барпо этилиши, уларнинг ҳаёти ва ижодига бағишланган музей қад ростлаши ҳамда бу жойда боғ яратилиб, коммуникация тармоқларининг олиб келиниши ҳақидаги дастлабки қадамлар бутун ижод аҳлини хушнуд этди.\nТаъкидлаш жоиз, Бердақ ва Кунхўжа шоирларнинг қабри Чимбой туманидаги “Қорақум эшон” қабристонида жойлашган. Бу жой Нукус шаҳридан деярли 120 километр узоқликда жойлашган. 3 ярим - 4 гектар майдонни эгаллаган мазкур қабристон атрофида аҳоли сийрак жойлашган, сув таъминоти йўқ, тупроқнинг шўрланиш даражаси юқори. Ўз навбатида ушбу ҳолатлар бу жойда ободонлаштириш масаласида қатор муаммоларни келтириб чиқармоқда. Лекин шунга қарамасдан бу жойда ҳам ободонлаштириш ишлари олиб борилиши режалаштирилган.\n– Рамазон ойида бошланган хайрли ишлардан бири – бу Қорақалпоғистон Республикаси Жўқорғи Кенгеси ташаббуси билан Чимбой тумани ҳудудидан буюк шоирларимиз Бердақ ва Кунхўжага рамзий қабр ташкил этилиши бўлди, – дейди Чимбой тумани ҳокими Пўлат Ешанов. – Тарихда беш шаҳарнинг бири сифатида донг таратган Чимбой шаҳрини қайтадан сайёҳлик марказига айлантиришни режалаштирганмиз.


янги - Янги муаллифлар. ШтИрЛиЦ САФАР ҚИЛАДИ\nЯнги муаллифлар. ШтИрЛиЦ САФАР ҚИЛАДИ\nby Admin on Thu May 20, 2010 6:21 pm\nШтИрЛиЦ САФАР ҚИЛАДИ\nҲар бир даврнинг ўз қаҳрамони бўлади дейишади. Албатта шундай! Масалан ЖАР (Жанубий Африка Республикаси)ни озод бир мамлакатга айлантириш учун апартеид режимига қарши курашган Нелсон Мандела халқ қаҳрамонига айланганди. Бироқ у ўз даврида, яъни озодлик учун кураш даврида қаҳрамон эди.\nРежимдан озод бўлган ЖАРнинг биринчи президенти сифатида фаолият кўрсатган Нелсон Мандела бу сифатда катта обрў орттира олмади ҳам ва бир муддатдаёқ мамлакат президенти лавозимидан кетди. Чунки унинг даври ўтган ва эндиликда мамлакатни бутунлай янги кучлар бошқаришга қодир эди.\nҲар бир даврда ва ҳар қайси бўлсин мамлакатда ўзининг шундай қаҳрамонлари ҳам бўладики, улар ҳақида бирор сатр ёзилмайди ва уларнинг номлари сир сақланади. Совет даврининг қаҳрамонларидан бири бўлган акдемик Королев номи фақат унинг ўлимидан сўнггина ошкор қилинганди. Совет космонавтикасининг асосчиси бўлган Королевни ўлдириб кетишлари, ёки ғарб мамлакатларидан бирига олиб қочишлари мумкин эди.\nЯна бир ажабтовур қаҳрамонлар бўладики, улар ҳақида ҳам матбуот бонг урмайди. Улар у ёки бу мамлакат учун жосус бўлиб ишлайдиганлар. Масалан, аслида бадиий образ бўлган Штирлиц номи бутун собиқ Совет Иттифоқида рамзий маъно касб этган эди. Ишини пухта бажарган бундай разведкачи аслида бўлмаган, балки фашистлар германиясида фаолият кўрсатган бир қанча агентларнинг фаолиятларини бирлаштириб, умумий тарзда бир образ яратилганди. Бу сингари қаҳрамонлар ҳам расмий ахборотларда номлари келтирилмайдиган қаҳрамон саналади. Чунки уларнинг номлари фош бўлиши бутун мамлакатни таназзулга олиб келиши мумкин.\nБарчамиз учун жонажон бўлган ватанимиз Ўзбекистонда ҳам қаҳрамонлар бисёр. Масалан, халқ қаҳрамонларидан бири, доимо “оқил ва доно” президентимизга қуллуқ қилиб келган Абдулла Орипов. У Андижонда отилганларни “ақлсиз ўрдаклар” дея кўпчиликнинг диққатига тушишга ҳам муяссар бўлди. Абдулла Орипов сингари қаҳрамонлар ҳақида ўзбек матбуоти очиқ ойдин ёза олади. Бироқ мамлакатнинг кўзга кўринмас қаҳрамонларичи?\nЎзбек штирлицларидан бири, Ўзбекистоннинг кўзга кўринмайдиган қаҳрамони деб ҳеч иккиланмасдан бир қаҳрамоннинг номини келтиришимиз мумкин эди. Аммо начора, унинг номи сир сақланади ва уни шартли равишда Ўзбекистон Штирлици дея атаймиз. Қачонлардир боши гангиб мухолифатдаги Эрк партиясига аралашиб қолган бизнинг Штирлиц уни тарк этиб кетганди ҳам. Ўзининг айтишича, МХХ (Миллий Хавфсизлик Хизмати) уни қийноқларга тутган, бошидан зарба еган ва узоқ вақт хасталаниб мухолифат фаолиятида иштирок эта олмай қолган.\nБироқ у 1999 йилда тағин мухолифатга қайтди ва ҳормай-толмай ўз хизмат вазифасини бажара бошлади. Ундан ташқари ҳам талайгина қаҳрамонлар номи ўзбек матбуотида зикр этилмайди. Масалан, Михаил Ардзинов, Абдураҳим Пўлатов ва ҳоказолар. Ўзбекистоннинг жанубий вилоятларидан бирида фаолият кўрсатадиган Ўзбекистон Штирлици номи албатта ҳукуматимиз учун табаррук бўлса ажаб эмас.\nҚаҳрамонимиз Эрк партиясининг парчалаб бериб унинг бир бўлагига “Эрк партиясининг Штирлиц фракцияси” (аслида ўз номини қўйганди) номини қўйиб бергани ҳам кўпдан кўп таҳсинларга сазовор бўлганди. Аммо буни биз билмаймиз. Билолмаймиз ҳам! Нега? Шунинг учунки, қаҳрамонлар қаҳрамони бўлган Ўзбекистон Штирлици номини на “Халқ сўзи” ва на “Ўзбекистон овози” тилга олади. Телекўрсатувларда ҳам унинг номи айтилмайди.\nШтирлиц шу кунларда ҳам мухолифат ичида курашни давом эттираётган ҳормас ва толмас жосуслардандир. Масалан, у шу йилнинг февраль-март ойларида Ўзбекистон Инсон Ҳуқуқлари Жамияти Қашқадарё вилоят бўлимини ҳам худди Эркни парчалаган усулда парчалашга уриниб кўрди. Бу сафар натижа яхши бўлмади. Албатта у бунинг учун хафа бўлиб ўтиргани йўқ. Шунчаки, мағлубиятдан зарурий хулоса чиқариб, тишни тишга қўйиб олға кетишга маҳкум эканлигини юрак юракдан ҳис этди. Тағинда Ўзбекистон расмий матбуоти ўз қаҳрамони номини достон қилишдан ўзини тийди.\n“Шуми бор йўғи?” деган саволни хайёлига келтирган ҳурматлик ўқувчиларимизни тинчлантириб шуни маълум қилмоқчимизки, бу ҳаммаси эмас. Ўзбекистон Штирлицининг қаҳрамонликлари албатта кўп, уни бир мақолага сиғдира олмаймиз. Кези келар, балки достонлар ёзилару, бахшилар куйга солиб куйлар.\nМамлакатда демократиянинг қарор топтириш учун бўлаётган курашлар бирор дақиқага бўлсин тингани йўқ. Ҳамма демократия учун курашади, аммо унинг уруғи ҳам топилгани йўқ. Яқинда тарқатилган хабарлардан маълум бўлишича, Ўзбекистон сиёсат майдонига яна бир янги партия тушиб келмоқда. Ўзбекистонда расмий рўйхатдан ўтиб фаолият кўрсатаётган сиёсий партияларнинг рамзий маънода бир қориндан талашиб тушган ака - укаларга қиёслаймиз. Албатта шундай ҳам. Уларнинг бирортаси “узоқни кўра биладиган оқил ва доно” президент сиёсатига қарши иш тутиш нарироқда турсин, бундай ўйнинг хаёлларига келтиришдан ҳам қўрқишади. Янги туғилган “мухолифатдаги” сиёсий партиямиз, Ўзбекистон миллий демократик партиясини эса мана шу ака-укаларнинг амакиваччаси десак ярашармикан? Албатта ярашади!\nШундай қилиб мухолифат майдонида янги бир сиёсий куч янги бир “ғоя” билан пайдо бўлмоқда ва унинг раҳбари этиб, жуда бўлмаса раҳбарнинг муовини этиб ҳукуматимизнинг кўзга кўринмас, номи тилга олинмас қаҳрамони Ўзбекистон Штирлици тайинланмоқда. Бизгача етиб келган маълумотларга қараганда, Штирлиц шу кунларда Европа сафарига отланмоқда. Мақсади, қочқинликда кун кўраётган ўзбеклар ва ўзбекистонликларни тўғри йўлга солиб қўйиш. Масалан, “Андижонда фалон минг одам отиб ташланганди” деб тўполон қилмай “Озодлик”, “Би-Би-Си”, “Америка овози” сингари объектларни пикетга тутишлар қанчалар гўзал иш бўларди. Ёки “оқил ва доно президент” сиёсатини нотўғри тушунганлар, англамаганлар кечирим сўраб Ўзбекистонда қайтиб борсалар қанчалар гўзал иш бўларди. Афтидан, Штирлиц мана шу мақсадларни кўзлаган бўлса ҳам ажаб эмас.\nШтирлицнинг Европа сафари марказий Европа мамлакатлари билан чегараланиб қолармикин ёки бошқа жойларга ҳам кўчармикин? Масалан, ўзбек қочоқларининг йирик бир қисми яшаётган Швецияга ҳам ташриф буюрармикин? Албатта. Бизда бу ҳақда маълумот бўлмасада, ишонч билан айтамизки, ташриф буюради. Чунки бу мамлакатда халқимиз ва президентимизнинг душмани бўлган анча мунча террорчилар яшаяпти. Хазилакам террорчи ҳам эмас, исломий террорчилар. Уларни шу ернинг ўзида қайта ишлаб Ислом Карим ҳазратларига тортиқ қилиб бера олса қандай гўзал иш бўларди. Албатта у уриниб кўради. Русча қилиб айтганда “пан или пропал”. Штирлиц эса ҳеч қачон “пропал” бўлмайди.\nШвеция жанубида яшайдиган “Мебелчи” лақаби билан фаолият кўрсатувчи агент ёрдам кўрсатиб қолса ҳам ажаб эмас албатта. Ўзбекистонлик қочқинларга мебель олиб бериш билан шуҳрат қозонган бу агентнинг номи ҳам фош этилмайди. Онасининг қорнидан мухолифатчи бўлиб туғилган яна бир қаҳрамон эса Швеция маркази вилоятларидан бирида истиқомат қилади. У адашмасак “маҳаллақўм” номи остида фаолият юрғизади. Балки адашаётгандирмиз албатта, салкам бутун маҳалласини Швецияга олиб келиб олган бу агент номи ҳам тилга олинмайди.\nХуллас, ҳурматлик қочоқлар ва мухолифатчилар. Штирлиц ташрифига тайёр бўлинглар ва қўйларингизни семиртириб туринглар. Ҳой на ҳой, у сафарга чиққандир ҳам, балки тайёргарликнинг сўнгги онларини ўтказаётгандир.\nАнти МХХ агенти Толмас Қайтмас\nCreate a forum on Forumotion | © phpBB | Free forum support | Bog'lanish | Report an abuse | Free blog


O‘zLiDeP фаоллари “Гулдирсин-Нафосат” корхонаси фаолияти билан танишди | O'zLiDeP\nO‘zLiDeP фаоллари “Гулдирсин-Нафосат” корхонаси фаолияти билан танишди\nO‘zLiDeP Элликқалъа туман Кенгаши “Аёллар қаноти” тумандаги “Гулдирсин-Нафосат” масъулияти чекланган жамияти фаолияти билан яқиндан танишишди. Тадбирда партия туман Кенгаши ходимлари, O‘zLiDeP депутатлик гуруҳи аъзолари ва хотин-қизлар иштирок этди.\nТадбир кўзланган асосий мақсад – корхонада меҳнат қилаётган қизларга O‘zLiDeP мақсад ва вазифаларини тушунтириш, уларни партиявий лойиҳаларга кенгроқ жалб этиш ҳамда хотин-қизларда тадбиркорлик кўникмасини шакллантиришдан иборат.\n– Корхонага 2013 йилдан буён раҳбарлик қилиб келаман деди, – Манзура Джуматова. – Аҳолининг эҳтиёжларидан келиб чиқиб тикувчилик, нон цехи ва аҳолига маиший хизмат кўрсатиш йўналишлари бўйича иш олиб боряпмиз. Жорий йилда “Асака банк” туман филиалидан 60 млн сўм кредит олиб, янги тикув машиналарини харид қилдик. Мақсадимиз корхонамиз фаолиятини янада кенгайтириш ва қўшимча иш ўринларини яратишдан иборат.\nТадбир давомида “Гулдирсин-Нафосат” масъулияти чекланган жамияти ишчиларининг бир гуруҳи партия аъзолигига қабул қилинди.


ИШИД Лас-Вегас «мергани»ни ўз аскари деб атади (фото)\n20:25 / 02.10.2017\nИШИД Лас-Вегасда 50 кишининг умрига зомин бўлган, 400дан ортиқ кишининг жароҳат олиши билан якунланган отишмани содир этган шахсни ўз аъзоси деб атади ва ҳужум учун жавобгарликни ўз зиммасига олди. Бу ҳақда ИШИДнинг тарғибот канали «Амак»ка асосланган ҳолда хавфсизлик хизматларидаги манба хабар берган.\nТеррорчи ташкилот ушбу ҳужумни содир этган Стивен Пэддок бир неча ой олдин ташкилотга қабул қилингани ҳақида айтган. У «яхши аскар» бўлгани қўшимча қилинган.\n«Теракт ИШИДга қарши кураш олиб бораётган давлатларда ҳужумлар содир этишга даъват бўлди», — дейилган террорчилар баёнотида.\n1 октябрь оқшомида Лас-Вегасдаги кантри-фестиваль қатнашчиларига қарата ўт очилди. Стивен Пэддок «Мандалай Бэй» меҳмонхонасининг 32-қаватида туриб пастдаги минглаб кишилар устига ўқ ёғдирган. Якунда у ўзини ўлдирган. У яшаган хонадан ўндан ортиқ қурол топилди.\nУшбу ҳужум оқибатида 50 киши ҳалок бўлди, 400дан ортиқ киши жароҳатланди.\nПэддок 28 сентябрь куни «Мандалай Бэй» меҳмонхонасидан келиб чиқиши осиёлик бўлган, ҳозирда Невадада истиқомат қилувчи аёл — 62 ёшли Марилу Дэнли билан бирга хона олган. Улар қандай муносабатда бўлгани маълум қилинмаяпти. Отишмадан бир неча соат ўтиб полиция аёлни қидириб топди. Бундан ташқари, Пэддокка тегишли икки автомобиль ҳам аниқланди.\nПолиция ҳозирча ҳодисани теракт деб ҳисобламаяпти.


Толибон Тожикистонни Афғонистон ички ишларига аралашмасликдан огоҳлантирди\nАбдусалом Ханафи, заместитель председателя правительства, сформированного движением «Талибан»\nТолибон тузган Афғонистон Бош вазирининг ўринбосари Тожикистонни Афғонистон ички ишларига аралашмасликдан огоҳлантирди, акс ҳолда, унинг сўзларига кўра, «ҳамма нарса бўлиши мумкин».\nТожикистон расмийлари бу огоҳлантиришга расман жавоб бермади. Аввалроқ, Имомали Раҳмон Тожикистон Афғонистоннинг ички ишларига аралашмаслигини айтган, лекин қўшни давлатдаги вазиятни ҳал қилиш учун инклюзив ҳукумат тузилиши кераклигини таъкидлаган эди.\nТолиблар тузган ҳукумат раиси ўринбосари Абдусалом Ҳанафий 26 сентябрь куни Ал-Жазира телеканалига берган интервьюсида Тожикистонни Афғонистон ички ишларига аралашмасликка чақираётганини айтди. Шу билан бирга, Ҳанафий Тожикистон айнан нимага халақит бераётганига аниқлик киритмади, лекин у президент Раҳмон томонидан Толибоннинг инклюзив ҳукумат тузиш ҳақидаги ваъдасини бажара олмаётганини қайта-қайта танқид қилишни назарда тутгани аниқ.\n«Ал-Жазира» телеканалига берган интервьюсида Ҳанафий Тожикистон билан яхши муносабатда бўлишларини хоҳлашларини айтди: «Бир мамлакатнинг қўшнисининг ички ишларига аралашуви ҳеч кимнинг манфаатларига хизмат қила олмайди. Ҳар қандай ҳаракат ҳар доим ўз натижасини беради. Ҳамма ўз уйидаги ишларни тартибга солиш билан банд бўлса яхши бўларди».\nТожикистон президенти Имомали Раҳмон 24 сентябрь куни БМТ Бош ассамблеясида «Тожикистон билан умумий чегараси 1400 километр бўлган Афғонистондаги инқирозли вазият мамлакатимиз ҳукумати ва халқини бефарқ қолдиролмайди», деди. У Толибонни афғон сиёсий ва этник кучлари кенг иштирокида инклюзив ҳукумат тузиш ҳақидаги аввалги ваъдаларини бажармаганликда айблади. Аммо ҳозир фақат Толибонни Афғонистонда террорчилар ва битта этник гуруҳ вакилларидан иборат ҳукумат тузишда айблаётганлардан нафақат Тожикистон президентидир. 27 сентябрь куни Италия ташқи ишлар вазири «Толибон тузган Афғонистоннинг янги ҳукумати 17 нафар террорчини ўз ичига олади, шунинг учун уни тан олиш мумкин эмас», деди. АҚШ Давлат департаменти олдин ҳам шундай деган эди. Толибон бундай айбловларни рад этади.\nТолибон Тожикистонни танқид қилиш учун Ҳанафийнинг сўзлари билан чекланиб қолмади. Аввалроқ, Толибон вакили твиттерда «Мансури армиясининг минглаб аскарлари» Тожикистон билан чегарадош Таҳорга юборилганини ёзган эди.\nЗабиҳулла Мужоҳид ўз постида қўшинларни юборишдан мақсад «потенциал хавфсизлик таҳдидлари ва бошқа қийинчиликларни бартараф этиш» эканлигини ёзган. Толибон бир неча бор қўшни давлатларга таҳдидларни ўз ҳудудидан келишига йўл қўймаслигини бир неча бор таъкидлаганига қарамай Таҳорга минглаб худкушларни юбориш ҳақидаги эълон Тожикистонга таҳдиддан бошқа нимани англатиши ҳозирча аниқ эмас.\nСиёсий кузатувчи Аркадий Дубнов 27 сентябрь куни «Озоди» радиосига берган интервьюсида, Раҳмоннинг сиёсати Афғонистон миллий қаршилик фронтини тўлиқ қўллаб-қувватлаётганидан далолат беради, бу «жуда хавфли ва вазиятни янада кучайтириши мумкин»,деди.\nЎзбекистондан Қозоғистонгача бўлган қўшни давлатлар, шунингдек, Хитой ва Россия Толибон билан алоқалар ўрнатишга ҳаракат қилмоқда. Аммо Душанбе ҳали ҳам Толибон барча афғонларнинг, айниқса тожикларнинг ҳуқуқларини ҳурмат қилмаса, Афғонистондаги янги ҳукуматни тан олмаслигини айтади.


O‘ZLIDEP ТАШАББУСИ БИЛАН 120 ТА ХОНАДОН ИЧИМЛИК СУВИ БИЛАН ТАЪМИНЛАНДИ\nАндижон вилояти Улуғнор туманидаги “Шаҳриобод” маҳалласи кўпдан бери ичимлик суви муаммосидан қийналарди. Чунки ҳудуднинг 16 километрли ичимлик суви тармоқларидан 0,6 километрга яқин қисми янгиланишга муҳтож эди.\nТадбиркорлар ва ишбилармонлар ҳаракати — Ўзбекистон Либерал-демократик партияси Андижон вилоят кенгаши томонидан “Обод кўча” лойиҳаси доирасида олиб борилган саъй-ҳаракатлардан сўнг бу иш охирига етказилиб, ичимлик суви насослари таъмирланди. Натижада 120 та хонадон ичимлик суви билан таъминланди.\n—Бундан ташқари, маҳалладаги 20-умумтаълим мактаби ва 3-мактабгача таълим муассасасида ҳам таъмирлаш ишлари олиб борилди, —дейди O‘zLiDeP Улуғнор туман кенгаши фаоли И.Мадумаров. —Айни кунга қадар бу икки муассаса атрофи қўрғон билан ўралмаганди. Бу эса табиийки эҳтиёт чоралари кўришга мажбур қиларди. Ҳозирда девор кўтарилиб, кўчага шағал ётқизилди.


Ўзбекистонлик ёш спортчилар халқаро турнирда умумжамоа ҳисобида иккинчи бўлишди\n14:24 / 15.08.2017\n5-13 август кунлари Қозоғистоннинг Усть-Каменогорск шаҳрида ўтказилган "Школьник Казакстана" Халқаро турнирида 134 нафар спортчи иштирок этиб, жами 18 та жамоа баҳс юритди. Спортчилар қаторида Ўзбекистон вакиллари ҳам муваффақиятли иштирок этишди.\nШу тариқа Халқаро кичик ёшдаги ўсмирлар ўртасида ўтказилган мусобақанинг бешинчи босқичида Ўзбекистон терма жамоаси аъзолари муваффақиятли иштирок этиб, 64 км. масофага шоссе бўйича Раҳимбоев Беҳзодбек (Хоразм) 3-ўринни эгаллади.\nКун.uz манбасининг хабар беришича, ўзбекистонлик спортчилар умумжамоа ҳисобида 2-ўринни эгаллашган. Яккалик пойгаларида умумҳисобда энг яхши ўзбек спортчилари Б.Раҳимбоев (4-ўрин), Д.Забиров (5-ўрин), Н.Стенковой (7-ўрин), А.Ўктамов (12-ўрин) ҳамда Б.Исматов (19-ўрин)га сазовор бўлишди.


Хушхабар: Тошкент туманидаги «Ҳазрати Билол» жоме масжиди қайтадан қурилиб, илк жума намози адо этилди - Fitrat.uz\nБош саҳифа / Хабарлар / Хушхабар: Тошкент туманидаги «Ҳазрати Билол» жоме масжиди қайтадан қурилиб, илк жума намози адо этилди\nХушхабар: Тошкент туманидаги «Ҳазрати Билол» жоме масжиди қайтадан қурилиб, илк жума намози адо этилди\nSentabr 11, 2020\tФикр билдиринг 58 Кўришлар\nАллоҳга шукрлар бўлсинки, бугун юртимизнинг кўпгина масканларида мўмин мусулмонлар учун кўркам ва замонавий, барча шароитларга эга бўлган масжидлар қурилиб, фойдаланишга топширилмоқда.\nХусусан, бугун 11 сентябь куни Тошкент вилояти Тошкент туманидаги улуғ саҳобий номи билан аталган «Ҳазрати Билол» жоме масжиди ҳам қайтадан қурилиб фойдаланишга топширилди. Бугун ушбу масжидда мўмин мусулмонларимиз илк жума намозини жамоат билан адо қилишди.\nУшбу масжиднинг қурилиш ишлари 2018 йилнинг ёз фаслида бошланган бўлиб, ҳозирда янги қурилган масжид 1050 нафар намозхонни ўз бағрига сиғдира олади.\nБундан ташқари «Ҳазрати Билол» масжидида замонавий таҳоратхона қуриб битказилган. Шунингдек, масжид ҳовлисининг том қисми ҳам ёпилган. Бу эса мусулмонларнинг ёғингарчилик пайтида ҳам ўз ибодатларини тўла тўкис адо қилишлари учун қулай шароитлардан биридир. Ҳозирда масжид кутубхонаси, қоровулхона, имом ноиб ҳамда имом хатиб хоналарининг қурилиш жараёни давом этмоқда.\nАвваллари ушбу масжид мўмин мусулмонларнинг ибодат қилиши учун яроқсиз ҳолатга келиб қолган эди, дейди масжид имом хатиби Аҳмаджон домла Шамсихўжаев. — Масжид асосан ҳашар йўли билан қайтадан қурилди. Бугун замон талабларига тўла жавоб берадиган масжид барпо этилди. Масжидимиз қурилишида кўмакдош бўлган барча юртдошларимиздан Аллоҳ таоло рози бўлсин! Ҳақ таоло икки дунё саодатидан баҳраманд қилсин!\nАввалги Тошкент вилояти Бўстонлиқ туманида имом хатиблар йиғилиш бўлиб ўтди\nКейинги «Виждон эркинлиги ва диний ташкилотлар тўғрисида»ги қонун лойиҳаси биринчи ўқишда қабул қилинди\nИсломий банклар ва молия институтлари бош кенгаши ОАВ вакиллари билан ҳамкорликни кучайтиради\nСаудия Арабистони 1 ноябрдан зиёратчиларни қабул қилишни бошламоқда\nIyun 1, 2018\t8,668


15-09-2016 | 15:40\nZAMIN.UZ / LIFE STYLE / 15 Сентиябр 2016 года513\nЖуфти ҳалолимизга оила қўрғонимизнинг устуни, фарзандларимизнинг отаси, суянчиғимиз деб қарашга одатланганмиз. Аммо шундай дақиқалар бўладики, турмуш ўртоғимизни умуман танимай қоламиз! Худди ёнимизда бутунлай бегона кимса ўтиргандек... Сиз ҳам шундай вазиятга ҳеч тушганмисиз?! Келинг, қуйидаги тест ёрдамида ёримиз билан қанчалар яқин эканлигимизни аниқлаймиз!1. Сизга эрингиз шахсий сирларини ишониб, айтиб берадими? 2. Жуфти ҳалолингизга хуш келадиган рангни биласизми?3. Сизнингча, турмуш ўртоғингиз тушкунликка тушганида ёки асабийлашаётган вақтида ўзини қўлга олишни биладими? 4. Эрингизнинг вазни ҳозирда неча килограмм эканлигидан хабардормисиз?5. Сизнинг қайси фазилатларингизни умр йўлдошингиз кўпроқ қадрлашини биласизми? 6. Энди эса аксинча, сизнинг қайси хатти-ҳаракатларингиз эрингизни ғашини келтиришини айта оласизми? 7. Жуфтингиз айнан қайси таомни иштаҳа билан истеъмол қилишини биласизми?8. Ҳар кимнинг ўзига хос нозик жиҳатлари бўлади. Турмуш ўртоғингиздаги ана шундай томонлар сизга ошкорми?9. Куннинг исталган вақтида сиздан умр йўлдошингиз нима билан банд эканлиги сўралса, ўзингизни «Аниқ жавоб бера оламан», деб ҳисоблайсизми?10. Эрингиз нималардан қўрқиши ёки қандай ҳолатлар уни безовта қилиши мумкинлигини биласизми?Йўриқнома: ҳар бир «ҲА» деб берган жавобингиз учун — 5 балл, «ЙЎҚ» жавоби учун эса — 0 баллдан ёзинг. Натижа: 40-50 баллТабригимизни қабул қилинг! Сиз ҳақиқатан ҳам турмуш ўртоғингизни феъл-атворини беш бармоғингиздек биласиз. Унинг кўнглини олиш йўлларидан хабардорсиз. Бу эса сизнинг нақадар тадбиркор, сабр-тоқатли ва эрингизни чин дилдан севишингиздан дарак беради. Ёки бу натижага узоқ йиллар давомида бирга яшаб, тажриба тўплаб эришгансиз. Ҳар икки ҳолатда ҳам келажакда сизни бахтли ҳаёт кутаётганини аниқ айта оламиз! 30-35 баллЯхши натижа, аммо бундан ҳам яхшироқ бўлиши мумкин! Жуфтингиз феълидаги кўп жиҳатлар сизга аён. Лекин бу билан сиз уни ҳар томонлама биламан деб айтишингиз учун эрталик қилади. Маслаҳатимиз, унинг фазилатларига ҳам эътиборли бўлинг! 20-25 баллОилангиз ҳақида шундай дейишимиз мумкин: бир эркак ва аёлни мажбурлаб, бир кемага ўтказишган-у, узоққа сафарга жўнатишган. Бирга тинчликда яшаш учун улар бир-бирининг феълини ўрганишдан бошқа чора топа олмаган. Сизга бу таърифлар мос келадими? Сиз севимли ёр бўлиб яшашни истамайсизми? Маслаҳатимиз, эрингизни қизиқишлари, орзу-умидлари, мақсади ҳамда келажак режалари билан танишинг! 20 баллдан кам.Агар яқиндагина оила қурган келинчак бўлмасангиз, ўзингиз учун SOS тугмачасини босинг! Эрингиз билан бутунлай қизиқмаслигингиз яхшиликка олиб келмайди. У билан кўпроқ мулоқотда бўлишга ҳаракат қилинг. Акс ҳолда, бир-бирингиз учун бегоналарга айланиб қолишингиз ҳеч гап эмас!Манба: darakchi.uz\nТеглар: қизиқишлари таомни ўрганишдан асабийлашаётган танишинг исталган ВконтактеFacebookTwitterОдноклассникиМой мир


Коронавирус «daily» — пандемия бўйича 14 январнинг асосий хабарлари\n«Worldometers» маълумотларига кўра, дунё бўйича коронавирус билан касалланганлар сони 93,0 миллиондан ошди.\n«Worldometers»нинг 14 январь, пайшанба куни Тошкент вақти билан соат 23:30 даги маълумотларига кўра:\nдунё бўйича инфекция билан касалланганлар — 93 016 334 киши;\nкасалликдан тузалганлар — 66 506 575 киши;\nинфекция оқибатида вафот этганлар 1 992 321 кишини ташкил этади.\nСоғлиқни сақлаш вазирлиги матбуот хизмати берган маълумотларга кўра, 2021 йил 13 январь ҳолатига кўра, Ўзбекистонда коронавирус инфекцияси қайд этилганлар сони 77 777 (+61) нафарни ташкил этмоқда. Соғайганлар жами 76 276 (+79) нафарга етди ва соғайиш кўрсаткичи 98 фоизни ташкил қилмоқда. Айни пайтда тиббиёт муассасаларида даволанаётган 883 нафар бемордан 158 нафари оғир, 32 нафари эса ўта оғир аҳволда.\nАҚШда COVID-19 пандемияси даврида умумий ҳисобда 23 638 679 кишида вирус қайд этилган. Мамлакат бу кўрсаткич бўйича дунёда ҳали ҳам биринчи ўринда. Ундан кейинги ўринларда Ҳиндистон (10 525 452 киши), Бразилия (8 270 655 киши), Россия (3 495 816 миллион киши), Англия (3 211 576 киши) бормоқда. Дунё бўйича эса коронавирус билан 93,0 миллиондан ортиқ киши касалланган.\nҚозоғистонда 14 январь Тошкент вақти билан соат 23:30 ҳолатига кўра, коронавирус билан касалланганлар сони 165 311 нафарни ташкил қилмоқда. Қозоғистон бу кўрсаткич бўйича Марказий Осиёда биринчи бўлиб турибди. Беморларнинг 151 172 нафари тўлиқ соғайган, 2 349 нафари вафот этган.\nҚирғизистонда 14 январь Тошкент вақти билан соат 23:30 ҳолатига кўра, 82 723 кишида коронавирус инфекцияси қайд этилган. Беморларнинг 78 563 нафари соғайиб, 1 378 киши ҳаётдан кўз юмган.\nТожикистонда 14 январь Тошкент вақти билан соат 23:30 ҳолатига кўра, коронавирус билан касалланганлар сони 13 308 тани ташкил қилмоқда. Беморларнинг 13,218 нафари коронавирусдан тўлиқ соғайган бўлса, 90 нафари вафот этган.\nРоссияда 13 январь Тошкент вақти билан соат 23:30 ҳолатига кўра, коронавирус билан касалланганлар сони 3 495 816 нафарни ташкил қилмоқда. Россия бу кўрсаткич бўйича дунёда АҚШ, Ҳиндистон ва Бразилиядан сўнг тўртинчи ўринда бормоқда. Беморларнинг 2 882 044 нафари соғайган, 63 940 нафари вафот этган.


Помпео Эронни АЭХА инспекторини ушлаб тургани учун танқид қилди\n17 апрел 2021, Тошкент вақти: 18:42\nАҚШ давлат котиби Майк Помпео, 8 ноябрь, 2019 йил\nАҚШ давлат котиби Майк Помпео Эроннинг октябрь ойида БМТнинг ядро масалалари бўйича инспекторига қилган муносабатини “ғазабланарли ва оқлаб бўлмайдиган қўрқитиш ҳаракати”, деб атади.\nПомпеонинг 8 ноябрда баёнот беришича, Эрон Халқаро атом энергетикаси агентлиги (АЭХА) инспекторини "ҳибсга олган". Бу билан инспектор аёлнинг қисқа муддат Эрондан чиқиб кетишга қаршилик қилинган.\n“Қўшма Штатлар IAEAнинг Эрондаги кузатув ва текширувларини тўлиқ қўллаб-қувватлайди, ‒ дейилади Помпеонинг баёнотида. ‒ IAEA инспекторлари ўта муҳим ишларини ҳеч бир тўсиқсиз бажариши шарт. Биз Эронни барча ҳал этилмаган ишларни IAEA билан тез орада ҳал этиб олишга, агентлик инспекторларига имтиёз ва дахлсизлик беришга даъват этамиз”.\nЭрон Атом энергетикаси ташкилоти матбуот котиби Беҳруз Камолвандий, Теҳрон 28 октябрда рўй берган нохуш воқеа пайтида ҳеч бир ишни нотўғри қилмаган, деб айтди.\nАйтилишича, инспекторнинг аккредитацияси бекор қилинишига, Натанз уранни бойитиш заводига кириш вақтида, инспекторда “шубҳали маҳсулот” бўлиши мумкинлигига оид хавотир сабаб бўлган. Гўёки, текширув пайтида инспекторда портловчи нитратлар изи борлиги аниқланган.\nАЭХА эса Эроннинг бу иддаосини рад этмоқда.


Уч-тўрт кун ўтгач, шишнинг устида йирингли нуқта пайдо бўлади. Агар беморда говмижжанинг дастлабки белгилари сезилса, дарҳол шифокорга мурожаат қилиш лозим. Бемор шифокор тавсия этган томчи дориларни кўзига вақтида томизса, говмижжа тезда сўрилиб кетади. Аммо эътибор қилинмаса, қовоқдаги йирингли яра авж олиб, беморга иситма беради, кўзи қаттиқ оғрийди. Яра ёрилгунича бемор азоб чекади.\nБу дарддан халос бўлиш учун уни келтириб чиқарувчи сабабларни аниқлаш лозим. Иммунитетни кўтариш, организмни чиниқтириш, гижжалардан қутулиш, парҳезга риоя қилиш талаб этилади. Бемор хасталикка беэътибор бўлиб, керакли муолажаларни бажармаса, тери остидаги йиринг қотиб қолиши мумкин. Кейин яра кўришга халал беради. Оқибатда ярани кесиб олиб ташлашга тўғри келади.\nТомчи дориларни кўзга томизишда гигиена қоидаларига амал қилинг: беморнинг пастки қовоғини бармоқлар ёрдамида эҳтиёткорлик билан очиб, кўз ичига томизилади. Бемор киприк қоққани сари дори бутун кўз бўйлаб текис тарқалади. Кундузи ноқулайлик туғдиргани боис шифокорлар малҳамни уйқудан аввал суртишни тавсия этишади. Уларни тўғри суртиш тезроқ шифо топишга ёрдам беради.\nҚадимдан қолган даволаш усуллари ҳам яхши натижа беради. Масалан, иссиқ чойнакка сочиқни ўраб қўйиб иситилади ва сочиқ кўз қовоғига босилади. Косага чой дамлаб, унинг устига энгашиб, оҳиста пуфлаш керак, токи, буғи шамоллаган кўз қовоғига таъсир қилсин. Бу муолажани кунига уч маҳал бажариш мақсадга мувофиқ.\nКўзнинг яллиғланган жойига қоғоз пакетли чойни иссиқ, лекин куйдирмайдиган даражада 15 дақиқа босиб туринг.\nХом саримсоқпиёз бўлагининг устидаги шаффоф рангли парда олиб ташланади ва кўз қовоғига босилади. Пишган саримсоқпиёзни ҳам эзиб ярага қўйиш мумкин. Муолажа икки дақиқа давом этади.\nЯнги узилган алоэ барги яхшилаб ювилгач, майда бўлакларга бўлинади ва шарбати саримсоқ майдалагич ёки ховонча орқали сиқиб олинади. Пахтага шарбатни шимдириб, яра устига босилади. Алоэ шарбати нафақат яллиғланишга қарши кучли таъсирга эга, балки яллиғланган жойнинг тезроқ битишига ҳам ёрдам беради.\n✔ 16  12:21, 11.02.2019


"Шомуродовни танқид қилманг!"\n27 декабрь, 2020, 20:05\nГенуялик мухлисларнинг муносабати\nЯнги йил олдидан кўплаб миллий чемпионатлар қатори Италия А Серияси ҳам қисқа муддатли танаффусга чиқди. 2020 йилнинг сўнгги учрашувидан олдин бош мураббийни алмаштирган “Женоа” янги йилни хуш кайфият билан кутиб олади. Чунки генуяликлар сўнгги беллашувда асосий рақобатчиларидан ҳисобланган “Специя” майдонидан ғалаба билан қайтганини яхши биласиз.\nҚисқа муддатли танаффусдан фойдаланиб, футбол мухлислари жамоадаги ўзгаришлар, трансферлар ва янги келган футболчилар ўйини бўйича ўз фикр-мулоҳазаларини билдириш имконига эга бўляпти. Хусусан, “Женоа”нинг кейинги пайтдаги энг қиммат трансферларидан ҳисобланган Элдор Шомуродов бўйича асосан ижобий муносабатлар билдирилмоқда. Бироқ, ўзбек ҳужумчисининг ўйинидан қониқмаётган мухлислар ҳам танқид тошини отишдан тортинаётгани йўқ.\nЭътиборингизга генуялик мухлисларнинг Шомуродов ҳақидаги фикрларини ҳавола этамиз.\nФранческо Кассата ва Элдор Шомуродов омадсиз трансфер бўлди. Биринчиси доимий жароҳатда, иккинчиси ҳам бир шикастланди ва кейин дарвозани ишғол қила олаётгани йўқ.\nТрансферларимиз ўзини оқлашига ишонаман. Менимча, Шомуродов трансфери истиқболли харидларимиздан. Ҳозирча, жароҳатдан кейин Элдорнинг ўйини очилганича йўқ ва янги чемпионатга тўлиқ мослашиб улгурмади. Унга бироз вақт бериш керак. Эътибор беринг, “Аталанта” ҳам Россия чемпионатидан ўйинчи олди. Алексей Миранчукнинг нархи Элдорникидан икки баравар қиммат. У “Аталанта” сафида деярли ўйнамаяпти. Шомуродов эса анча фойда келтирмоқда.\nТрансферларга баҳо беришга ҳали бироз эрта. Янги футболчилардан бирортаси кутилган ўйинни намойиш қилгани йўқ. Улар орасида умуман йўқолиб қолганлар ҳам, келажак учун умид уйғотаётганлар ҳам бор. Шахсан мен Элдор Шомуродов, Маттиа Дестро ва Давиде Дзаппакостага ишонаман.\nСелекция – даҳшатли нарса. В Серияга тушиб кетиш ҳеч гап эмас. Танилмаган ўзбекистонлик ҳужумчи учун катта сумма тўланганини тушиниш қийин.\nМенга Давиде Баллардинининг келгани ёқди. Биринчи ўйиндаёқ ғалаба қозонди. У келгунича жамоа ҳафсаламни пир қилаётган эди.\nЯнги футболчилар ҳайратга солгани йўқ. Энг кучли ўйинчи бўлиши кутилган Давиде Дзаппакоста ярим йил даволанди. Франческо Кассата ҳали ўйнамади. Элдор Шомуродов майдонга тушган бўлса ҳам фойда келтирмади.\nGiogio Stefano: (Carmine Buonissimo изоҳига жавобан)\nШомуродовни танқид қилманг! У ҳаракат қиляпти, жамоа учун курашяпти. Бунга қўшимча тарзда, гол уриб, самарали пас оширганини таъкидлаш керак. Бу ҳали бошланиши.\nИталия А Серияси ўйинлари 3 январь куни яна старт олади. 15-тур учрашувида “Женоа” ўз майдонида “Лацио” футболчиларини қабул қилади.\nЭлдор ОМАДИНГ келади олга факат гол зур уйинамокдасан факат ГОЛ ГОЛ ГОЛ\nЭлдорга тупни етказиб берадиган женоада мард топилмаябди. Хали хаммаси олжинда Элдор.\nMenimcha Eldor 2021- yildan gol urushni boshlasa kerak utgan yili Rastovda uyganda shunday bulgandi moslashib olishda hamma gap.


Қозоғистон - Россия чегарасида Ўзбекистоннинг уч нафар фуқароси қўлга олинди\n12:38 / 05.03.2019 29696\nЎзбекистоннинг уч фуқароси Қозоғистон-Россия чегарасини автомобилда яшириниб олган ҳолда кесиб ўтишга уринди. Бу ҳақда Kazakhstan Today хабар бермоқда.\n2019 йил 5 март куни, соат тахминан 02:00да, Урал чегара отрядининг «Сирим-Авто» чегара назорати бўлими Тошкент-Самара йўналиши бўйлаб ҳаракатланган навбатдаги автотранспорт воситасини (Россиянинг 1954 йилда туғилган фуқароси бошқарувидаги «Газель» автомашинаси) текшира туриб, ташқи ва ички ўлчовларнинг мос келмаслиги, шунингдек, кузов ичида янги қоплама мавжудлигига эътибор қаратган. Чегара наряди ходимлари махсус техник воситалар ёрдамида транспортни чуқур текшириб кўришга қарор қилишди.\n«Текширув натижасида кузовнинг олд қисмида қўшимча тўсиқ борлиги аниқланди, у очилганида Ўзбекистон Республикасининг уч нафар фуқароси яшириниб олган махсус махфий жой топилди. Бунинг сабаби - Россия Федерацияси ҳудудига кириш учун чекловлар мавжудлиги», - дея қайд этди Қозоғистон Миллий хавфсизлик қўмитаси Чегара хизмати матбуот хизмати.\nРўй берган воқеа тўғрисида тегишли органларга маълумот берилди. Қўлга олинган фуқаролар ҳайдовчи билан биргаликда Байтерек тумани ИИБ ходимларига топширилган.\nҚозоғистон ҳукумати ижтимоий заиф фуқароларнинг кредит қарзларини тўлаб беради\nБожхона қўмитаси: бир йил ичида Ўзбекистон чегаралари орқали автомобил ҳаракати 151, одамлар ҳаракати 86 фоизга ошди


17:43 12.08.2019 (Янгиланган 19:26 12.08.2019)\n“Танк биатлони” беллашувининг ярим финал босқичида Тожикистон жамоаси кутилмаганда дисквалификация қилинди.\nТОШКЕНТ, 12 авг – Sputnik. “Танк биатлони” беллашувида Тожикистон жамоаси 8-чи ўринни эгаллади. Ҳайъат қарорига асосан тожикистонлик танкчилари жамоаси биринчи ярим финал босқичида дисквалификация қилинди. Бу ҳақда Sputnik Тожикистон'га Армия ўйинлари жамоа вакили Махмадали Ашуров маълум қилди.\nУнинг сўзларига кўра, Тожикистон жамоасига кейинги ўйинларда иштирок этиш тақиқланмади. Бироқ бу ҳақда қарор мамлакат раҳбарияти қабул қилади.\n“Армия ўйинлари ҳар йили ўтказилади. Жамоанинг иштирок этиши мамлакат раҳбарияти қарорига боғлиқ. “Танк биатлони” ўйинида Уганда ва Тожикистон жамоалари танклари тўқнашув юз бергани учун жамоа дисквалификация қилинди. Шунга қарамай, Россия бизга келгуси ўйинларда иштирок этишни тақиқламади”, - деди Ашуров.\nАшуровнинг сўзларига кўра, тожикистонлик танкчилар рақиб танкини кўрмай қолгани учун тўқнашув юз берди. Ўйин қоидаларига кўра, танклар тўқнашиб кетса, жамоа дисквалификация қилинади.\nТожикистон жамоаси ярим финалда охирги 8 - чи ўринни эгаллади.\nЭслатиб ўтамиз, “Танк биатлони” мусобақасининг иккинчи гуруҳида биринчи босқич якунларига кўра, Ўзбекистон танкчилари Судан, Зимбавбе ва Ангола жамоаларини ортда қолдириб, энг яхши натижа билан ярим финалга йўл олганди.


Бир аёл қисмати ёхуд иккинчи хотин\nKo'rildi: 5561 Qo'shildi: 22-10-17\n(Реал воқеалар асосида ёзилди)\nМайин эсаётган баҳор шамоли дераза олдида ўтирган Мадинанинг гўзал юзларини силаб ўтар, интизор қалбига сурур бағишларди. Болалар уйқуга кетишган, ҳовли сув қуйгандек жим-жит...\nШу маҳал эшик қўнғироғи чалинди. Мадина эса шошилганча эшикка югурди. Дарвоза ортида интиқ кутгани, суйган ёри, ҳатто ўзидан ҳам қизғонадиган инсони турарди. Абдураҳмон... Мадинанинг у билан турмуш қурганига етти йил бўлди. Икки нафар ширингина қизлари ва ёлғизгина, шумтака Умар исмли ўгиллари бор. Дарвозани очгач Мадинанинг юзларига табассум югурди, кўзлари қувончга тўлди. Иккалови бирга стол атрофига ўтиришди. Абдураҳмон анчадан бери айтолмай юрган гапини айтиш учун оғиз жуфтлади. Сўнгра рафиқасининг қўлларини маҳкам ушлаб "Мадина, мен сени жуда ҳам яхши кўришимни биласан. Ва ҳамиша шундай бўлиб қолади. Биз Аллоҳ таолонинг барча оятларига иймон келтирганмиз, таслим бўлганмиз", деди. Ва "Агар етимларга адолат қила олмасликдан қўрқсангиз, ўзингизга ёққан аёллардан иккитами, учтами, тўрттами никоҳлаб олинг" оятини қироат қилди. Мадина араб тилини билмаса-да, аммо бу оятнинг маъносини яхши биларди. Бирдан юзидаги табассум таҳлика ва қўрқув гирдобига ғарқ бўлди. Рашк ҳисси бутун вужудини қоплаб олди. Абдураҳмон таслим бўлмай, сўзини давом эттирди. "Шукрки, иқтисодий шароитимиз жуда ҳам яхши. Аллоҳ бизга кўп неъматлар берди. Бир ўртоғимнинг синглиси тўртта боласи билан ажрашди. Эри Россияга ишлаш мақсадида кетган, аммо умуман пул юбормас экан. Ярим йил аввал телефон орқали қайтиб келмаслигини айтган ва талоғини берган. У аёл жуда қийналиб яшаяпти. Мен унга...” Абдураҳмон Мадинанинг қаттиқ йиғисидан сўзларини йўқотиб қўйди. Кўзёшларини артиб, уни овута бошлади.\nМадина бўлса, эрининг меҳрибончилигини кўриб, ундан айрилиб қоладигандек баттар йиғларди. "Асло, асло ундай бўлмайди”, дерди ўзига-ўзи. Югуриб хонага қамалиб олди. Оят ҳақида фикр қилдию, таслим бўлгиси келмади. Суйганимни ким биландир бўлишиш... "Йўқ, мен бунга йўл қўймайман. Ҳеч қачон йўл қўймайман. Керак бўлса ўша аёлни уйига бориб жанжал қиламан”, деди.\nОрадан бир-икки ой ўтди. Мадинанинг "Агар унга уйлансангиз мени ҳам, болаларни ҳам ҳеч қачон кўрмайсиз”, деган таҳдидидан чўчиган Абдураҳмон таваккал қилолмасди. Ва бу фикридан бутунлай қайтди.\nУйда бу ҳақида бошқа гап очилмагач, Мадина ҳам хотиржам яшай бошлади. Лекин эрини кўп назорат қилар, барибир ич-ичидан бироз қўрқарди.\nОрадан яна уч йил ўтди... Улар яна бир ўғилли бўлдилар. Бир куни Мадина ярим тунда телефон қўнғироғидан чўчиб уйғониб кетди. Абдураҳмон бўлса ҳали ҳам уйга келмаганди. Титраганча телефонга жавоб бераркан, юзлари қўрқув ва даҳшатга тўлди, бақириб йиғлай бошлади.\nАбдураҳмоннинг автоҳалокатга учрагани ҳақидаги хабардан танасида жон қолмагандек эди гўё. Ҳа, Абдураҳмон вафот этганди. Суйгани, қизғонгани, қалбининг азизи, ёри энди уни бутунлай ташлаб кетганди. Тонгда унинг жонсиз танасини қабрга қўйишди. Энди Мадинанинг синовли кунлари бошланди. Қурилиш моллари ишлаб чиқарадиган корхона ҳам касодга учради. Улар яшаб турган ҳовли ҳам банк томонидан олиб қўйилди.\nЁлғиз қолган Мадина тўрт фарзанди билан ноилож акасининг уйида яшай бошлади. Ишга кирди. Бироқ эртаю-кеч ишласа ҳам болаларининг эҳтиёжларига етарли пулни топишга эришолмасди. Келинойиси ҳар икки куннинг бирида бир баҳона билан жанжал чиқарар, болаларини урар, камситар эди.\nМана бугун ҳам шундай бўлди. Аммо бугунгиси ҳаммасидан ўтиб тушганди. Шундай аламлар ичида кеч ҳам кирди... Мадина ярим тунда таҳажжудга уйғонди. Болалар эса уйқуда... У аёл киши ёлғизликда жуда ожиз ва кучсиз эканлигини ўйларди. Абдураҳмон вафот этганда, бошқасига турмушга чиқиши хаёлига ҳам келмаган эди. Орадан икки йил ўтди. Ундан кейин мана уч йил ўтди. Аммо ҳозир... Фарзандларига меҳр берадиган, уларни бағрига оладиган бир инсонга жуда муҳтожлигини ҳис этиб турарди. Лекин ёши ўттиз тўртда. Бу ёшида унга ким ҳам уйланиши мумкин, яна тўртта боласи билан. Аллоҳ таолога ёлвориб, дуо қилди. Кўзларига ёшга тўлиб, Унга дардларини арз қилди.\nЭртасига кеч бўлганда ишдан қайтаркан, акасининг "Мадина сенга муҳим гапим бор, гаплашиб олишимиз керак", деган сўзлари Мадинани янада чўчитиб қўйди. Яна нима бўлди экан? Келинойим яна жалжал қилдимикан? Илоҳим тинчлик бўлсин-да деб ўйлади. Аммо акаси Мадина билан унга келган совчи ҳақида гаплашмоқчи эди.\nМадина бу ҳақида эшитиб ҳайрон қолди, энди фарзандлари тарбиясига вақт ажратишини, атрофдаги эркакларнинг "Боши очиқ аёл" деган хаёл билан ҳар хил қарашлар қилишларидан қутилишини орзу қилди. Бунга дарров розилик бермоқчи эди, аммо... Бўлажак куёв Мадина билан гаплашиб олмоқчи экан.\nУчрашув уйда бўлди. Бўлажак куёв юзидан яхши одам эканлиги сезилиб турадиган киши эди. У гап бошлади: «Очиқ айтаман, менинг оилам – аёлим, фарзандларим бор. Аммо сизга савоб умидида уйланмоқчиман. Имконим етганича адолат қилмоқчиман. Лекин буни яшириб юришни истамайман, чунки яширсам адолат қилолмаслигим аниқ. Хотиним ҳали бу ҳақида билмайди. Унга бугун айтаман. Агар жуда тўполон қилиб, қаттиқ қаршилик қиладиган бўлса... Иложим йўқ. Мен аёл кишидан қўрқмайман, бу масалада унинг розилиги шарт эмаслигини ҳам биламан. Аммо муаммолар-у, тўполонларга тоқатим йўқ. Биламан, бундай нарсалар бўлиши аниқ. Фақат ҳаммаси розилик билан бўлса, адолат қилишим ҳам осон бўларди, жанжаллар ҳам бўлмасди”.\nБу гаплар Мадинани эсанкиратиб қўйди. Кўп йил аввал ўзининг ҳаётида бўлган воқеа ёдига тушди. Туни билан қилган ишига тавба қилиб, йиғлаб чиқди. Гуноҳини эътироф этиб, тонгга қадар кўзлари ёшланди. Аллоҳга "У аёл ҳам менга ўхшаб йўл тутмасин, илоҳим рози бўлсин”, дея ёлворарди. Йиғлай-йиғлай ухлаб қолди.\nТонгда кўзларини очаркан, улардан бедорлик ва йиғи асорати сезилиб турарди. Аммо бу кўзларни қувонтирадиган хабарни эшитиб, Аллоҳга ҳамдлар айтди. Анчадан бери унинг юзларини тарк этган табассум яна чеҳрасида акс этганди. Чунки унга уйланмоқчи бўлган кишининг аёли эрига розилик билдирган эди. Ҳақиқатда, у Роббисининг оятларига таслим бўладиган, эрига итоатли муслима аёл эди. Ўзига ўхшаган бир муштипарнинг елкасига тушган қийинчиликларнинг ниҳоя топишига сабачи бўлишни шараф деб билди. Қандай ҳам меҳрибон қалб соҳибаси! Қандай ҳам итоатли аёл! Аслида, ҳақиқий муслима аёл шундай бўлиши керак...\nУлар ҳозир қандай яшаяпти дейсизми? Тўғри улар орасида ҳеч бир муаммо йўқ деб айтолмаймиз. Ахир ҳаёт синовлардан иборат. Ҳамма оилада ҳам кичкина бўлса ҳам кўнгилсизликлар бўлиб туради. Аммо, Аллоҳнинг оятига таслим бўлган қалбларгина хотиржам бўладилар. Улар мана шу хотиржамликни ҳис этиб яшамоқдалар.


«Нажот топган юраклар» – Одинахон | КАРИМОВ ФОНДИ\nГлавная > Янгиликлар > «Нажот топган юраклар» – Одинахон\n«Нажот топган юраклар» – Одинахон\nОдинахон дунёга келганида, шифокорлар унинг юрагида шовқин борлигини аниқладилар. Кейинчалик қилинган текширувлар натижасида қизалоқда юрак нуқсони борлиги аниқланди. Одинахон ниҳоятда нимжон бола бўлиб, тез-тез ранглари оқариб, шамоллаб қолар эди. Қизалоқ бир ёшга тўлганида, унга шошилинч операция зарур эди.\n2017 йилнинг декабрь ойида «Sen Yolg’iz Emassan» Фонднинг кўмаги билан, Одинахонга француз кардиожарроҳлари томонидан мураккаб юрак операцияси бажарилди. Жарроҳлик амалиёти бажарилганига уч йил бўлди. Энди бу мутлақо соғлом ва ҳушчақчақ қизалоқ тўлақонли ҳаёт кечирмоқда. Одинахон боғчага қатнайди, касаллик ва қийинчиликлар эса унутилиб кетди.


Тиғ яраси битади...\n«Тирикчилик – тошдан қаттиқ» дейишади. Арофат (воқеа иштирокчиларининг исмлари ўзгартирилди) 18 ёшида ўз кунини ўзи кўриш учун Тошкентга келган эди. Қўлида тайинли ҳунари бўлмагани учун пойтахтдаги турли ошхоналарда ишлаб юрди. Кейинги пайтларда «Абу Сахий» бозоридаги ошхоналардан бирида ишларди.\nЎтган йили август ойида ул-бул харид қилгани «Янгиобод» бозорига тушганида, Абдуҳамид исмли киши билан танишиб қолди. Кўп ўтмай ўзи ижарада турган уй эгаси: «Синглим, мен уйни сотмоқчиман. Шунинг учун ўзингга бошқа бошпана топ», деди. Шунда дарҳол эсига Абдуҳамид тушди. Унга қўнғироқ қилиб, ижарага уй топишга ёрдамлашишини сўради.\n– Ўзим ҳам бировнинг хонадонида ижарада тураман. Уй эгаси рози бўлса, мен билан бирга турасизми? Ижара пули ҳам тўлаб ўтирмасдингиз, – деб сўради таниши.\nАрофат узоқ ўйлаб ўтирмай рози бўлди. Чунки қиличини қайраб қиш яқинлашмоқда эди. Аёзли, изғиринли кунларда кўчада қолиши мумкинлигини кўз олдига келтириб, рози бўлишдан бошқа иложи йўқдай туюлди. Шундай қилиб Абдуҳамид билан ноқонуний никоҳдан ўтиб, бирга яшай бошлади.\nБалки, ҳаёт шу зайлда давом этаверса, ҳеч қандай кўнгилсизлик юз бермасмиди. Лекин айни қиш бошланган кезлари Абдуҳамиднинг дангасалик «касали» тутиб қолди. Бўлмаса қўлида гулдай ҳунари бор эди – уйларни таъмирлаш билан шуғулланарди. Ўз ишини пухта билгани, сифатли бажаргани учун насибага яраша мижозлар чиқиб турарди. Аммо аста-секин хотини топиб келган пулга кун кечиришга, ҳатто ялло қилишга кўника борди.\nШу йилнинг 10 февраль куни кечки соат саккизларда Арофат ишдан ҳориб қайтаётиб, турли егуликлар сотиб олди. Шу топда аёл боши билан рўзғор юкини кўтариб юргани алам қилиб кетди. Кечки пайт бу ҳақда эри билан хотиржам гаплашиб олишга қарор қилди. Лекин бунинг акси бўлиб чиқди. Эр-хотиннинг зиёфатига шерик бўлган уй эгаси ўз хонасига чиқиб кетгач, Арофатнинг дилида неча ойдан бери тўпланиб ётган алами тилига кўчди:\n– Сиз қачонгача уйда бекор ўтирасиз? Бошқа эркакларга ўхшаб мундоқ ишлаб, пул топиб келсангиз бўлмайдими?\n– Менга ақл ўргатма! – деб бақириб берди унга Абдуҳамид. – Сенинг маслаҳатингга зор эмасман.\nХотини гапдан қолмагач, унинг дуч келган жойига мушт тушираверди. Рўзғор тебратгани етмагандай яна боқиманда эридан калтак егани баттар алам қилиб, Арофат жаҳл устида столда турган пичоқни олиб, шартта Абдуҳамиднинг қорнига тиқиб олди. Абдуҳамид қорнини чангаллаб қолди. Буни кўриб қўрқиб кетган Арофат эрини ётқизиб, жароҳатланган жойига йод суриб, бинт билан боғлаб қўйди. Қон тўхтагач:\n– Ҳозир сизни шифохонага олиб бораман, – деди. Аммо Абдуҳамид унамади:\n– Касалхонага борсак, шифокорлар ички ишлар органига хабар беришади. Кейин сенга яхши бўлмайди, – деди.\nАрофат эртаси эрталаб эрининг жароҳатини кўздан кечирди. Қон оқмаётганига ишонч ҳосил қилгач, хотиржам тортиб, ишга отланди. Лекин ярим йўлга борганида, кўнгли ғаш бўлиб кетаверди. Эридан хавотир олиб, изига қайтди. Уйга келса, Абдуҳамид қорнини чангаллаб, букчайганча ётибди.\nБу сафар Арофат эрини мажбурлаб таксига ўтқизиб, Республика шошилинч тиббий ёрдам илмий марказига олиб борди. Абдуҳамид «Шифокорларга йиқилиб тушиб жароҳат олдилар деб айтгин», деб тайинлаганига қарамай, тўғрисини гапириб берди.\nУшбу ҳолат юзасидан бўлиб ўтган суд мажлисида Арофат айбига тўлиқ иқрор бўлди. Абдуҳамиддан кечирим сўради.\n– Қилган ишимдан чин кўнглимдан пушаймонман. Эримни яхши кўраман. Сизлардан илтимос, мени қамаманглар, енгилроқ жазо беринглар, – деб ялинди.\nЖабрланувчи ҳам сўз олиб:\n– Хотинимга ҳеч қандай даъвоим йўқ. Уни яхши кўраман. Сизлардан илтимос, хотинимни қамаманглар, – деб сўради.\nСудга раислик қилувчи айбдорга нисбатан ҳукм чиқаришда барча ҳолатларни ҳисобга олди, адолат тарозисида тортиб кўрди. Арофат айбига тўлиқ иқрор бўлиб турарди. «Эгилган бошни қилич кесмас» дейдилар. У муқаддам судланмаган, бунинг устига аёл киши эди, жиноятни очишга фаол ёрдам берганди. Қолаверса, жабрланувчининг унга нисбатан даъвоси йўқ эди. Буларнинг барчаси енгиллаштирувчи ҳолатлар бўлиб, фақат жиноятнинг мастликда содир этилганигина оғирлаштирувчи ҳолат эди. Бунинг устига жамоатчилик ҳимоячиси судланувчини кафилликка олишни истамасди. Лекин айни пайтда унга озодликдан маҳрум қилиш билан боғлиқ бўлмаган енгилроқ жазо беришни сўрарди.\nСудья вазият чигал бўлгани учун ҳукм чиқариш масаласида анча ўйланиб қолди. Айбдорнинг қилмиши, яъни қасддан баданга оғир шикаст етказиш жинояти учун Ўзбекистон Республикаси Жиноят кодексининг 104-моддасида озодликни чеклаш ёхуд озодликдан маҳрум қилиш жазоси кўзда тутилган эди. Охири Арофатни жамиятдан ажратмаган ҳолда ҳам қайта тарбиялаш мумкин, деган хулосага келди. Шу боис унга озодликни чеклаш жазосини тайинлади.\nИш сайёр суд мажлисида кўриб чиқилганини ҳисобга олсак, Абдуҳамид ҳам, Арофат ҳам маҳалла-кўй олдида бир-бирини яхши кўришига иқрор бўлиши ўрталарида ҳақиқатан ҳам меҳр-муҳаббат ришталари борлигини кўрсатарди. Энди улар ўрталаридаги муносабатларни қонунийлаштиришса, қийин дамларда бир-бирини аяса, суяса, тиғ жароҳати битиб кетади. «Жаҳл чиқса, ақл кетади» дейишади. Арофат бир марта жаҳлига эрк бериб, ақлини йўқотди. Бунинг оқибатини бир умр унутмаса керак. Муҳими, Абдуҳамид дили яраланмаганини, Арофатни кечирганлигини қайта-қайта такрорлади. Аммо Арофат ўзини кечира олмаслигини айтди. Агар Арофат ҳам ўзини кечира олса, бирга яшай бошлашса, Абдуҳамид рўзғор юкини ўз елкасига олса, ҳеч нима кўрмагандай бўлиб кетишса ажабмас.\nТошкент шаҳар Яшнобод\nтуман суди судьяси.\n«Тирикчилик – тошдан қаттиқ»


15 мл дан дозаловчи учлик ва ҳимоя қалпоқчаси билан жиҳозланган полиэтилен флаконда, қутида\nТаъсир этувчи модда: 1 мл эритма 100% моддага ҳисоблаганда 0,5 мг оксиметазолин гидрохлориди сақлайди; ёрдамчи моддалар: бензалконий хлориди, полиэтиленгликоль (1500), натрий дигидрофосфат дигидрати, динатрий фосфат додекагидрати, повидон, пропиленгликоль, инъекция учун сув.\nШамоллаш касалликларида (ўткир ринит, синусит) бурун орқали нафасни қийинлашиши; евстахиит, ўрта отит. Бурун бўшлиғида риноскопия ёки жарроҳлик аралашувларини ўтказишда қўлланади\nБевосита қўллашдан олдин препаратли флаконни, уни тана ҳароратигача иситиш учун, кафтда ушлаб туриш керак. Препаратни юборишдан олдин бурунни яхшилаб тозалаш керак. Препаратни қўллаш вақтида флаконни, учлигини юқорига қилиб, вертикал ушлаш керак. қўллашдан олдин флаконнинг ҳимоя қопқоқчаси олинади, учликнинг учи бурун йўлига киритилади, кескин ҳаракат билан флакон эзилади ва учлик бурундан чиқарилади. Пуркаш вақтида бурун орқали бироз нафас олиш тавсия этилади. қўлланганидан кейин препарат ҳимоя қопқоқчаси билан ёпилади. Катталар ва 6 ёшдан ошган болаларга: Ҳар бир бурун йўлига 1 пуркашдан суткада 2 марта буюрилади. Даволаш курси беморнинг тўлиқ соғайгунича давом этади ва одатда кўпи билан 3 кунни ташкил қилади.\nАлоҳида бемордарда бурун шиллиқ қаватини бироз таъсирланиш симптомлари - буруннинг шиллиқ қаватини қуриши ва ачишишни сезиш, оғиз ёки томоқни қуриши мумкин. кам - аллергик реакциялар, кўнгил айнаши, қўзғалиш, тахикардия, артериал босимни ошиши, уйқуни бузилиши, бош айланиши, бош оғриғи, брадикардия. Узоқ вақт қўлланганида бурун шиллиқ қаватини реактив гиперемияси, бурун шиллиқ қаватининг атрофияси ҳолатлари бўлиши мумкин.\nПрепарт компонентларига юқори сезувчанлик, атрофик ринит, артериал гипертензия, очиқ бурчакли глаукома, тарқалган атеросклероз, юрак ритмининг бузилиши, қандли диабет, тиреотоксикоз, буйракларнинг фаолиятини яққол бузилишлари, болалик ёши (6 ёшгача), ҳомиладорлик, эмизиш даври.\nПрепаратнинг самарадорлиги пастки ва ўрта бурун йўлларида полиплар бўлганида, шунингдек бурун тўсиғининг яққол қийшайиши каби механик тўсиқларда пасайиши мумкин. Бурун шиллиқ қаватининг сурункали яллиғланишларида узоқ вақт қўллаш мумкин эмас. Шифокорнинг маслаҳатисиз препаратни белгиланган муддатидан ортиқ қўлламанг!\nЁруғликдан ҳимояланган ва болалар олаолмайдиган жойда, 25С дан юқори бўлмаган ҳароратда сақлансин.\n"3 йил. Флакон очилганидан кейин препаратнинг яроқлилик муддати - 28 сутка.


Ўтишлар сони: 32153\nЎтишлар сони: 4675\nЎтишлар сони: 4087\nЎтишлар сони: 2486\nЎзбекистон Миллий универcитети Tas-IX7+\nЎтишлар сони: 2476\nТошкент ахборот технологиялари университети Tas-IX7+\nТАТУ телекоммуникация ва ахборот тизимлари соҳасида етакчи ўқув муассасаси. Сайтда Университет фаолияти, ва унинг минтақавий филиаллари, факультетлари ва таълим йўналишлари ҳақида маълумотлар ёритилади.\nЎтишлар сони: 2320\nГеометрия бўйича топшириқлар Tas-IX7+\nГеометрия фанидан сайланма топшириқлар: машқлар, вазифалар, турли мавзуларда тест топшириш имконияти мавжуд. Классик топшириқлар ҳам жамланган.\nЎтишлар сони: 1695\nКадрларни қайта тайёрлаш ва статистика тадқиқотлари Маркази Tas-IX7+\nМарказ давлат статистика органлари ходимлари ҳамда иқтисодиётнинг турли тармоқларидаги корхоналар мутахассисларини малакасини ошириш ва кадрларни қайта тайёрлаш бўйича таълим муассасаси ҳисобланади.\nЎтишлар сони: 1674\nЎтишлар сони: 1632\nРоссияда велоспорт федерацияси 7+\nРоссияда велоспорт федерацияси 1990 йилда ташкил этилган. Бугунги кунда Россия Федерациясининг 63 таркибий тузилмаси спорт ташкилотлари бирлашмоқда. Россияда велоспорт федерацияси (бундан кейин - ФВСР) Россия Олимпия қўмитаси, Россия Федерацияси спорт ишлари вазирлиги томонидан эътироф этилган.


Греция суди ИШИДга аъзоликда гумон қилинган Тожикистон фуқаросини ҳибсдан озод қилди\nСотрудники греческой полиции у здания суда. Иллюстративное фото\nГреция суди ўтган йил 4 ноябрь куни «Исломий давлат» (ИД) гуруҳига аъзоликда гумон қилиниб ҳибсга олинган Тожикистон фуқароси Саъди Раҳматовни ҳибсдан озод қилди. Раҳматов — муҳожиратдаги тожик мухолифати етакчиларидан бири Шарофиддин Гадоевнинг куёви.\nРаҳматовнинг ИШИДга аъзоликда айблови исботланмади, деди Шарофиддин Гадоев. Суд Саъди Раҳматовнинг Грецияда сиёсий қочқин мақомига эга эканлигини ҳам ҳисобга олди. Худди шу сабабга кўра суд ҳибсга олинган кишини қийноққа солиниши ва ёмон муносабатда бўлиши мумкин бўлган Тожикистонга топширишдан бош тортди.\n27 ёшли Саъди Раҳматов 2020 йил 4 ноябрда Юнонистоннинг Триполи шаҳрида полиция томонидан ИШИДга аъзоликда айбланиб ҳибсга олинган. Маълум қилинишича, ҳибсга олиш Интерполнинг «қизил хабарномаси» асосида амалга оширилган. Ўша пайтда Триполи полициясининг манбалари The National Herald газетасига тўрт фарзанднинг отаси бўлган Тожикистон фуқароси 2017 йилда Грецияга ноқонуний кирганини айтган эди. У ўзини «тожик мухолифати етакчисининг куёви» деб таништирди ва сиёсий таъқиблар туфайли Тожикистонни тарк этишга мажбур бўлганлигини билдирди. Вақтинчалик бошпана олганидан кейин у Триполида нодавлат ташкилот ижарага олган квартирада яшаган.\nКейинчалик ҳибсга олинган шахс Шарофиддин Гадоевнинг синглисининг эри, мухолифатдаги Тожикистон ислоҳотлари ва тараққиёт ҳаракати раҳбари эканлиги маълум бўлди.\nШарофиддин Гадоевнинг синглиси Хафизамо Гадоеванинг 5 ноябрь куни айтишича, унинг эри ҳеч қачон радикаллар билан алоқада бўлмаган. Аёлнинг сўзларига кўра, улар 2015 йилда расмийлар мухолифат етакчиси Шарофиддин Гадоевнинг оиласи ва қариндошларига босим ўтказа бошлагач, улар Тожикистонни тарк этишган.\n“24-гуруҳ» асосчиларидан бири (кейинчалик Туркияда ўлдирилган Умарали Қувватов билан биргаликда) Шарофиддин Гадоев Тожикистонни 2010 йил бошларида тарк этди. У Қувватов сингари мамлакатдаги ҳукмрон элитани ўз бизнесини ўз зиммасига олганликда айблади. У муҳожирликда бўлганида у «Ислоҳотлар ва тараққиёт ҳаракати» ни тузди ва 2018 йил сентябрь ойида Миллий альянс — мухолифат кучлари коалициясининг асосчиларидан бири бўлиб, унда Тожикистонда тақиқланган Ислом Уйғониш партиясининг раҳбари Муҳиддин Кабирига ўринбосар бўлди.\nЭслатиб ўтамиз, 2019 йил 15 февралда Тожикистон Ички ишлар вазирлиги Гадоев ўз хоҳишига кўра ўз ватанига қайтиб келганини эълон қилди. Бироқ, мухолифат вакиллари ва Human Rights Watch сингари халқаро инсон ҳуқуқлари ташкилотлари Гадоев 14 февраль куни Москва ҳукумати томонидан ҳибсга олинганлиги ва у Somon Air авиакомпаниясининг Душанбе шаҳрига 1223 рейсида зўрлик билан олиб кетилганлигини таъкидладилар. Икки ҳафта ўтгач, тожик расмийлари оппозицияни озод қилди. Шарофиддин Гадоев 2 март куни эрталаб Душанбедан Германиянинг Франкфурт шаҳрига Somon Air авиакомпаниясининг рейси билан етиб келди.


6 йил аввал 2922 siyrat.uz\nМуҳаммад соллаллоҳу алайҳи васалламнинг сийрати Ҳазрат Мавлоно Сиддиқ Аҳмад Бандви Соҳиб раҳматуллоҳи алайҳи Муқаддима\nҲар бир даврда кўплаб ёзувчилар Набий соллаллоҳу алайҳи васалламнинг сийратларига оид турли ҳажмдаги китоблар ёзишган. Бу хизмат ҳамон давом этмоқда, улкан уммондан қимматбаҳо тошлар топилмоқда. Ҳеч шубҳа йўқки, ҳақир (камина) бу майдонда иш кўрсатиш учун етарли билимга эга эмас. Шунга қарамай, натижаси қандай бўлишидан қатъи назар, ушбу муборак мавзуда нимадир ёзишга бўлган хоҳиш қайта-қайта уйғонаверди. Шоядки, бу амалим охиратда нажот топишимга восита бўлса… Шундай қилиб, сийрат мавзусида ёзилган турли китоблардан муҳим маълумотларни олиб, мўъжаз китобча шаклида жамлаш вазифасини зиммамга олдим. Бунда китобнинг тили барча учун тушунарли, услуби енгил бўлишига эътибор қаратдим. Аллоҳдан қилган меҳнатимни қабул қилишини, китобни ўзимга ҳам, бошқаларга ҳам манфаатли қилишини сўрайман. Ушбу амалим воситасида охиратда нажот топишдан умидворман… Ҳазрат Қори Аҳқор Сиддиқ Аҳмад. Араб тили Университетти ходими Ҳазора, Ҳиндистон. 13 Шаввол, 1416 йил. Бисмиллаҳир Роҳманир Роҳим Набий соллаллоҳу алайҳи васалламнинг туғилиши Пайғамбаримиз соллаллоҳу алайҳи васаллам душанба куни тўққизинчи Рабиъул аввал ойида (20-апрель, 571), субҳи содиқ вақтида таваллуд топганлар. Баъзи тарихчилар бу кунни саккизинчи ёки ўн иккинчи Рабиъул аввал бўлиши мумкин дейди. Шажараси Расулуллоҳ соллаллоҳу алайҳи васалламнинг отасининг исми Абдуллоҳ эди. Унинг (Пайғамбаримиз алайҳиссаломнинг) ота томондан насаби қуйидагича эди: Муҳаммад соллаллоҳу алайҳи васаллам ибн Абдуллоҳ ибн Абдул Мутталиб ибн Ҳошим ибн Абдуманоф ибн Қусай ибн Килоб ибн Мурра ибн Каъб ибн Луай ибн Ғолиб ибн Фиҳр (ибн Молик - тарж ) ибн Назр ибн Кинона ибн Ҳузайма ибн Мудрика ибн Илёс ибн Музар ибн Низор ибн Маъадд ибн Аднан. Пайғамбаримиз соллаллоҳу алайҳи васалламнинг муҳтарама оналарининг исми Омина эди. Унинг (Пайғамбаримиз алайҳиссаломнинг — тарж.) она томондан насаби қуйидагича эди: Муҳаммад соллаллоҳу алайҳи васаллам ибн Омина бинти Ваҳб ибн Абдуманоф ибн Зуҳра ибн Килоб. Иккаласининг (Пайғамбаримиз алайҳиссаломнинг ота ва онасининг — тарж.) насаби Килобда бирлашади. Шундан кейин насаб бир хил. Набий соллаллоҳу алайҳи васалламнинг ота томондан бувисининг исми Фотима ва она томондан бувисининг исми Барра эди. Набий солаллоҳу алайҳи васалламнинг уруғи ва қабиласи (мос равишда) Бани Ҳошим ва Қурайш деб номланган. Набий соллаллоҳу алайҳи васалламнинг бирорта ака-укаси ёки опа-синглиси бўлмаган.\nНабий соллаллоҳу алайҳи васалламнинг вояга етишлари\nНабий соллаллоҳу алайҳи васалламни аввало онаси эмизган, кейин амакиси Абу Лаҳабнинг озод қилган чўриси Сувайба эмизган. У Сувайбадан ўғил жияни туғилгани ҳақида янгиликни қабул қилгач, хурсандлигидан уни озод қилган эди. Шундан сўнг, Набий солаллоҳу алайҳи васалламни Ҳалимаи Саъдия розияллоҳу анҳо эмизди. Икки йилдан сўнг Ҳалимаи Саъдия розияллоҳу анҳо Набий солаллоҳу алайҳи васалламни Маккага онасига олиб келди, лекин у (Ҳалима розияллоҳу анҳо — тарж.) уни (Набий соллаллоҳу алайҳи васалламни — тарж.) уйига қайтариб олиб кетаман ,деб туриб олди. Ҳалима розияллоҳу анҳонинг ўғиллари эчкини ўтлатгани олиб кетаётганда Набий соллаллоҳу алайҳи васаллам уларга (Ҳалима розияллоҳу анҳонинг ўғилларига – тарж.) шерик бўлардилар. Айнан шу сайрларнинг бирида фаришта Жаброил алайҳиссалом томонидан машҳур ҳодиса — Набий соллаллоҳу алайҳи васалламнинг кўкрак ёрилиш воқеаси содир бўлди. Кутилганидек бу ғалати воқеадан Ҳалима розияллоҳу анҳо жуда хавотирга тушди ва Набий соллаллоҳу алайҳи васалламни олиб Маккага қайтди. Пайғамбаримиз алайҳиссаломнинг онаси у олти ёш бўлганда вафот қилди. Шундан сўнг бобоси Абдул Мутталиб уни қарамоғига олди. Икки йилдан сўнг бобоси ҳам вафот этди. Шундан сўнг амакиси Абу Толиб унга ғамхўрлик қилишни зиммасига олди. У ушбу вазифани то ўлимига қадар муҳаббат билан адо этса ҳам, афсуски, Ислом динини қабул қилмади.